ΚΡΑΥΓΗ ΑΓΩΝΙΑΣ....!!ΣΟΚΑΡΕΙ...!! η απόφαση της Κικής Τσακίρη να κάνει ευθανασία ΠΟΥ πάσχει από την μοναδική ύπουλη και ανίατη νόσο την Πλευρική Αμυοτροφική σκλήρυνση....!!ΧΘΕΣΙΝΟ ΒΙΝΤΕΟ!! - Volcano Times Magazine\nHome / ΔΙΑΦΟΡΑ / ΕΛΛΑΔΑ / ΚΡΑΥΓΗ ΑΓΩΝΙΑΣ....!!ΣΟΚΑΡΕΙ...!! η απόφαση της Κικής Τσακίρη να κάνει ευθανασία ΠΟΥ πάσχει από την μοναδική ύπουλη και ανίατη νόσο την Πλευρική Αμυοτροφική σκλήρυνση....!!ΧΘΕΣΙΝΟ ΒΙΝΤΕΟ!!\nΚΡΑΥΓΗ ΑΓΩΝΙΑΣ....!!ΣΟΚΑΡΕΙ...!! η απόφαση της Κικής Τσακίρη να κάνει ευθανασία ΠΟΥ πάσχει από την μοναδική ύπουλη και ανίατη νόσο την Πλευρική Αμυοτροφική σκλήρυνση....!!ΧΘΕΣΙΝΟ ΒΙΝΤΕΟ!!\nΣοκάρει η απόφαση της Κικής Τσακίρη να κάνει ευθανασία. Η ίδια πάσχει από την μοναδική ύπουλη και ανίατη νόσο την Πλευρική Αμυοτροφική σκλήρυνση.\nΗ Κική είναι μητέρα τριών παιδιών, της 11χρονης Αναστασίας, της 14χρονης Σεβαστιανής και του 17χρόνου Σταύρου και ζει στην Αρχίπολη της Ρόδου. Είναι οικονομολόγος, με σπουδές στην Φρανκφούρτη, εξειδικευμένη στα θέματα του Κοινωνικού Ταμείου της Ε.Ε. Η ίδια ξεκίνησε τις εφαρμογές του Κοινωνικού Ταμείου της Ε.Ε. στο Νότιο Αιγαίο. Είναι η γυναίκα που δίδαξε σε όλα τα άλλα στελέχη τί είναι το Κοινωνικό Ταμείο, η «βοήθεια στο σπίτι», η κοινωνική βοήθεια, τα ΚΔΑΠ, τα ΚΑΠΗ.\nΗ εκπομπή «Top Story» του Open βρέθηκε στο σπίτι της Κικής Τσακίρη, η οποία περιέγραψε ποια είναι η στήριξη του κράτους σε έναν ασθενή με τη νόσο ALS.\nΑπό το 2007 έχει σταματήσει να εργάζεται εξαιτίας της επιδείνωσης της υγείας της και πλέον βρίσκεται στο σπίτι της, όπου εκεί διεκπεραιώνει όλες τις υποχρεώσεις της μέσα από τον ηλεκτρονικό της υπολογιστή.\nΕίναι πολύ σπουδαίο και πολύτιμο αγαθό να νικήσει κανείς την κενοδοξία και να προκόψει στη γνώση του Θεού\nΠΡΟΣΟΧΗ ΠΡΟΣΟΧΗ... ΑΝΑΖΗΤΕΙΤΑΙ ΚΑΙ ΦΕΤΟΣ Ο 60ΧΡΟΝΟΣ ΙΩΑΝΝΗΣ ΗΛΙΟΠΟΥΛΟΣ Ο ΓΚΟΜΕΝΟΣ ΤΗΣ ΑΝΥΠΑΡΚΤΗΣ ΝΕΚΡΗΣ ΤΟΥ ΠΟΛΥΤΕΧΝΕΙΟΥ ΗΛΕΝΙΑΣ...!!! ΔΙΑΔΩΣΤΕ... ΕΠΕΙΓΟΝ...!!!\nΠαίρνουν το ΝΟΜΟ στα χέρια τους οι Έλληνες στο Κιλκίς! Αποφασίζουν σήμερα ΠΕΖΕΣ ΠΕΡΙΠΟΛΙΕΣ! Παρενοχλούν ανήλικες Ελληνίδες οι μετανάστες\n“Η Τουρκία είναι μια χώρα διχασμένη”- Ο Μανώλης Κωστίδης εξηγεί το γιατί\nΙάσονας Χανδρινός: Τι έγινε μέσα κι έξω από το ΕΜΠ τον Νοέμβριο του ’73 - LiFO


Απόκοσμο: Στέρεψαν τα κανάλια στη Βενετία λόγω υπερπανσελήνου!\nΑπόκοσμη είναι η εικόνα της Βενετίας τις τελευταίες μέρες, καθώς τα χαρακτηριστικά και γραφικά της κανάλια στέρεψαν από νερό. Ο βαρύς χειμώνας, η έλλειψη βροχοπτώσεων και η υπερπανσεληνος έριξαν την στάθμη των υδάτων σε ιστορικό χαμηλό.\nΤην εικόνα της Βενετίας να βυθίζεται στην ανεβασμένη στάθμη των υδάτων των καναλιών την εχουμε συνηθίσει, καθώς οι πλημμύρες αποτελούν έναν από τους μεγαλύτερους πονοκέφαλους των αρχών της πόλης. Τις τελευταίες ημέρες όμως, η Γαληνοτάτη πλήττεται από το ακριβώς αντίθετο φαινόμενο της λειψυδρίας!\nΠροσφορά της τελευταίας στιγμής:\nΦύγαμε για το Καρναβάλι της Βενετίας με μόλις 399 ευρώ…δεν χάνεις τέτοια ευκαιρία!\nΠολλά από τα κανάλια του εκτενούς δικτύου έχουν στερέψει εντελώς από νερό, κάνοντας χαρακτηριστικά αξιοθέατα και περάσματα της πόλης πραγματικά αγνώριστα.\nKαρναβάλι της Βενετίας: Απίστευτος χαμός με τα μέτρα ασφαλείας! Οι ντόπιοι δεν μπορούσαν να πάνε σπίτια τους\nΣε αρκετές περιπτώσεις το νερό έχει κατέβει μέχρι και 60 πόντους και το μόνο που έχει απομείνει είναι η λάσπη στον πάτο των καναλιών. Σε άλλα σημεία το νερό δεν ξεπερνάει τα 70 εκατοστά σε ύψος.\nΚάρλο Τάχο: Ο Λαρισαίος που άνοιξε ένα από τα πιο θρυλικά καφέ στη Βενετία με ιστορία 80 χρόνων\nΟι γόνδολες και τα θαλάσσια σκάφη βρίσκονται αραγμένα και σκεπασμένα στη… «στεριά», και η κυκλοφορία στην πόλη των Δόγηδων είναι δυνατή μόνο μέσα από το στενά καντούνια και τα αναρίθμητα γεφύρια.\nΤο φαινόμενο οφείλεται εν μέρει στην παλιρροιακή επιρροή της υπερπανσελήνου, αλλά κύριος λόγος είναι η κλιματική αλλαγή.\nΗ έλλειψη βροχοπτώσεων των τελευταίων εβδομάδων, αλλά και ο βαρύς φετινός χειμώνας της Ευρώπης έχουν παίξει σημαντικό ρόλο στην δραματική αλλαγή της εικόνας της Βενετίας.\nAcqua Alta: Το βιβλιοπωλείο που βρίσκεται μέσα στο νερό στη Βενετία\nΗ υποχώρηση των υδάτων, ωστόσο, δεν είναι μία έννοια άγνωστη στους Βενετούς. Οι υδάτινες οδοί της πόλης είχαν στερέψει και στο παρελθόν, ενώ το φαινόμενο έκανε την εμφάνισή του ξανά πιο έντονο το 2015 και το 2016.\nΗ επανεμφάνιση του φαινομένου για τρίτη συνεχόμενη χρονιά δείχνει μία κατάσταση που παγιώνεται. Η ανησυχία είναι πως, φέτος η εικόνα είναι ακόμα πιο αποκαρδιωτική από τις προηγούμενες χρονιές και η πόλη δείχνει κυριολεκτικά παραλυμένη.\nΑυτή η εποχή ειδικά, είναι ιδιαίτερης οικονομικής σημασίας για τον τουρισμό της πόλης, καθώς όλα κινούνται γύρω από τους ρυθμούς του καρναβαλιού, που φέρνει εκατομμύρια επισκέπτες στα κανάλια και τις πλατείες της Βενετίας.\nΗ σημερινή εικόνα δείχνει πόσο εκτεθειμένη είναι η πόλη στις αλλαγές του κλίματος και κρούει των κώδωνα του κινδύνου για άλλη μία φορά στις αρχές.\nΗ Βενετία αποτελεί ένα από τους πιο δημοφιλείς τουριστικούς προορισμούς παγκοσμίως και σημαντική πηγή εσόδων για την Ιταλία.\nΗ λιμνοθάλασσα υποφέρει από την κλιματική αλλαγή των τελευταίων δεκαετιών αλλά και η μορφολογία και ηλικία της ίδιας της πόλης δε βοηθάει.\nΤα τελευταία χρόνια οι επιστήμονες παρακολουθούν στενά την υποχώρηση των κτιρίων, καθώς υπολογίζεται πως αργά αλλά σταθερά η πόλη βουλιάζει ένα εκατοστό τη φορά και εκπονούν φιλόδοξα σχέδια για την διατήρηση και την σωτηρία της.\nΈνα από αυτά είναι η τοποθέτηση μεταλλικών φραγμάτων ανοιχτά της πόλης που θα αποτρέπουν τα πλημμυρικά φαινόμενα σε περιόδους έντονων βροχοπτώσεων.


Από την Παρασκευή η αναστολή λειτουργίας της 126 Σ.Μ. - Νέα Κρήτη\nΑπό την Παρασκευή η αναστολή λειτουργίας της 126 Σ.Μ.\nΗμερομηνία δημοσίευσης: 29/07/2015, 18:25\nΤελευταία ενημέρωση: 29/07/2015, 18:25\nΜετά από 64 ολόκληρα χρόνια λειτουργίας, η 126 Σμηναρχία Μάχης αναστέλλει από την ερχόμενη Παρασκευή την λειτουργία της!\nΗ σχετική τελετή θα ξεκινήσει την Παρασκευή στις 10 το πρωί και αναμένεται να είναι ιδιαίτερα συγκητική, αφού η ιστορική Σμηναρχία έχει κατορθώσει όλα αυτά τα χρόνια να θέσει το δικό της στίγμα στην Άμυνα του τόπου μας και να αγαπηθεί απ' όλους τους κατοίκους του Ηρακλείου και της Κρήτης!\nΤο άξιο προσωπικό της 126 Σ.Μ. με αυταπάρνηση και δίχως να υπολογίσει κόπο και προσπάθεια, ήταν πάντα επί ποδός, προκειμένου να υπερασπιστεί την Ελλάδα απ΄οποιαδήποτε επιβολή, αλλά έφθασε το πλήρωμα του χρόνου για την αναστολή της λειτουργίας της.\nΣτις εγκαταστάσεις τη μονάδας στο Ηράκλειο θα συνεχίσει να στεγάζεται η 11η Μοίρα Κατευθυνόμενων Βλημάτων.


2 Αυγούστου 2016, η ενημερωμένη έκδοση για το 2016 έργου (KB3115424)\nΔιάνυσμα συσχέτισης: zvH/8Vmim5XFCFYQysSwjF.0\nΠροβάλετε το πρωτότυπο αγγλικό άρθρο: 3115424\nΑυτό το άρθρο περιγράφει την ενημερωμένη έκδοση KB3115424 για το Microsoft Project 2016, η οποία κυκλοφόρησε στις 2 Αυγούστου 2016. Αυτή η ενημερωμένη έκδοση έχει μια προϋπόθεση.\nΌταν προσπαθείτε να εισαγάγετε και να συγχωνεύσετε μια μορφή XML σε ένα υπάρχον έργο και το έργο του XML έχει τις εργασίες που έχουν εξαρτήσεις μεταξύ τους, 2016 έργου μπορεί να διακοπεί.\nΈχετε τουλάχιστον δύο έργα και τα έργα έχουν εξαρτήσεις μεταξύ έργων επίπεδο εργασίας.\nΤα έργα περιλαμβάνονται σε ένα κύριο έργο.\nΤο κύριο έργο είναι ανοιχτό και να κοιτάζετε την προβολή Gantt.\nΣε αυτήν την περίπτωση, αντιμετωπίζετε τα ακόλουθα ζητήματα:\nΟι γραμμές εξάρτηση μεταξύ των εργασιών σε έργα που έχουν εισαχθεί δεν εμφανίζονται.\nΜεταφορά και απόθεση για να δημιουργήσετε συνδέσεις μεταξύ των εργασιών που βρίσκονται σε ένα δευτερεύων έργο ή σε δευτερεύοντα έργα δεν δημιουργεί μια σύνδεση με τον αναμενόμενο τρόπο.\nΗ σύνδεση των επιλεγμένων εργασιών και τα κουμπιά Κατάργηση σύνδεσης εργασιών στο την ομαδοποίηση χρονοδιάγραμμα της κορδέλας εργασίας δεν λειτουργεί με τις εργασίες του έργου.\nΌταν προσπαθείτε να επεξεργαστείτε ή να δημιουργήσετε ένα νέο πρότυπο δεδομένων διαγράμματος δικτύου, λαμβάνετε το ακόλουθο μήνυμα λάθους:\nΤο πεδίο "< δεν είναι διαθέσιμη >" δεν υπάρχει. Κάντε κλικ σε ένα όνομα πεδίου στη λίστα και, στη συνέχεια, πιέστε το πλήκτρο Enter.\nΌταν εργάζεστε στην προβολή χρήσης στα πλαίσια μιας κύριας, 2016 έργου μπορεί να διακοπεί. Αυτό το ζήτημα ενδέχεται να παρουσιαστεί όταν μπορείτε να ισοσταθμίσετε τους πόρους ή να διαγράψετε εργασίες.\nΌταν ορίζετε την ημερομηνία μιας εργασίας σε μια τιμή που είναι μεγαλύτερη από το έτος 2099 στο έργο 2016, η ημερομηνία δεν εμφανίζεται σωστά στο στοιχείο ελέγχου επιλογής ημερομηνίας. Για παράδειγμα, εάν υπάρχουν εργασίες που έχουν προγραμματιστεί σε 12 Μαΐου 2110, το έτος εμφανίζεται ως 2010 από τον επιλογέα ημερομηνίας.\nΣτην εκτύπωση ή προεπισκόπηση εκτύπωσης ενός γραφήματος Gantt στο έργο 2016, η στήλη ονόματα πόρων εμφανίζει τις ίδιες πληροφορίες ως στήλη προαπαιτούμενες εργασίες. Αυτό το ζήτημα παρουσιάζεται εάν ορίσετε τοπικές ρυθμίσεις των Windows σε μια γλώσσα γραφής από δεξιά προς τα αριστερά.\nΚάντε λήψη της ενημερωμένης έκδοσης KB3115424 για έκδοση 32-bit του Project 2016\nΚάντε λήψη της ενημερωμένης έκδοσης KB3115424 για την έκδοση 64-bit του Project 2016\nΣτη λίστα των ενημερωμένων εκδόσεων, εντοπίστε και επιλέξτε KB3115424 και, στη συνέχεια, επιλέξτε Κατάργηση εγκατάστασης.\nΑναγνωριστικό άρθρου: 3115424 - Τελευταία αναθεώρηση: 23 Ιαν 2017 - Αναθεώρηση: 2


Αντιδράσεις για τις Σχολές ΣΕΚΑΜ-ΣΕΚΟΟΜΕΕ | ΤΡΟΧΟΙ & TIR\n«Φωτογραφική απεικόνιση πραγμάτων» στην τελευταία απόφαση που υπέγραψε ο πρώην υφυπουργός Μεταφορών, Γιάννης Κεφαλογιάννης, βλέπει και σχολιάζει ο κ. Λάσκαρης Κοκκωνίδης (ΣΕΚΑΜ Θεσσαλίας και Κεντρικής Ελλάδας) και ζητά τη διαγραφή ορισμένων παραγράφων τις οποίες θεωρεί φωτογραφικές υπέρ τρίτων και ότι λειτουργούν σε βάρος της επαγγελματικής κατάρτισης των οδηγών, ενώ υποβαθμίζουν τις σχολές ΣΕΚΟΟΜΕΕ. Παραθέτουμε στη συνέχεια την επιστολή του κ. Κοκκωνίδη προς το περιοδικό ΤΡΟΧΟΙ & ΤΙR:\nΘΕΜΑ: Σχολιασμός Απόφασης Υ.Μ.Ε.\nΑριθμ. Γ5/219408 13/08/2021\nΔια της παραπάνω απόφασης που υπογράφεται από τον αποχωρήσαντα Υφυπουργό Μεταφορών, κ. Κεφαλογιάννη, μεταξύ των άλλων υπάρχουν παράγραφοι οι οποίες φωτογραφίζουν μια νέα κατάσταση πραγμάτων αφανίζοντας γενικώς την εκπαίδευση των οδηγών μεταφοράς Επικινδύνων Εμπορευμάτων όπως ίσχυε μέχρι σήμερα, (πλέον των 20 ετών).\nΣυγκεκριμένα, αναφέρουμε τα παρακάτω:\n1) Άρθρο 2, παράγραφος ε) «να έχει ελάχιστο συνολικό εμβαδόν (60) τ.μ. και μια αίθουσα διδασκαλίας». Μέχρι στιγμής ίσχυε ελάχιστο συνολικό εμβαδό 150 τ.μ. και βάση της ισχύουσας νομοθεσίας είχαν γίνει ανάλογες επενδύσεις από αδειοδοτημένες Σχολές.\n2) Άρθρο 2, παράγραφος στ) «Πρόσβαση σε ΑΜΕΑ» χωρίς να εξαιρούνται οι εν λειτουργία Σχολές πριν τη δημοσίευση της απόφασης, όπως ίσχυε πάντα σε παρόμοιες περιπτώσεις.\n3) Άρθρο 3, παράγραφος δ). Για τη θεματική ενότητα «καταπολέμηση πυρκαγιάς και ενέργειες σε περίπτωση ατυχήματος» απαιτείται να είναι αξιωματικοί του Πυροσβεστικού σώματος απόφοιτοι παραγωγικών Σχολών με 3ετή εμπειρία. Στην παραπάνω περίπτωση μπορεί ο Διευθυντής Σπουδών όταν έχει ιδιότητα μηχανικού ΑΕΙ όλων των ειδικοτήτων και κατέχει το αντικείμενο, εάν χρειάζεται και επιμορφωθεί κατάλληλα με αντίστοιχα σεμινάρια να διδάξει πυρόσβεση, διαφορετικά θα ανέλθει το κόστος των διδάκτρων.\n4) Άρθρο 5, παρ. α). «Οι υποψήφιοι εξετάζονται γραπτώς σε ένα φύλλο εξέτασης κλπ.». Δεν λαμβάνονται υπόψη οι εισηγήσεις των Σχολών ADR και των υπηρεσιών που γίνονται οι εξετάσεις, να πραγματοποιούνται σε ηλεκτρονική μορφή ώστε να παύσει κάθε συναλλαγή μεταξύ μαθητών και εξεταστών, όπως εξάλλου υφίσταται στις εξετάσεις υποψηφίων οδηγών.\nΤέλος, για την επιβίωση της Επαγγελματικής Κατάρτισης των οδηγών οχημάτων Μεταφοράς Επικινδύνων Εμπορευμάτων ΣΕΚΟΟΜΕΕ-ΣΕΚΑΜ σε καμία περίπτωση δεν πρέπει να υπάρξει συστέγαση των Σχολών με Σχολές Οδηγών, διότι σε αντίθετη περίπτωση , όπως εντέχνως επιχειρείται με την εν λόγω Υπουργική Απόφαση, οι Σχολές ΣΕΚΟΟΜΕΕ-ΣΕΚΑΜ θα γίνουν παραρτήματα των Σχολών οδηγών με γνωστά αποτελέσματα.\nΓενικά ζητούμε τη διαγραφή των αναφερομένων παραγράφων τις οποίες θεωρούμε φωτογραφικές υπέρ τρίτων και εις βάρος της Επαγγελματικής Κατάρτισης των οδηγών οχημάτων με υποβάθμιση των Σχολών ΣΕΚΟΟΜΕΕ.\nΣχολές ΣΕΚΟΟΜΕΕΣΕΚΟΟΜΕΕΓιάννης ΚεφαλογιάννηςΣΕΚΑΜΣΕΚΑΜ Θεσσαλίας


Greekvoices: 7 Ιαν 2015\nΑναρτήθηκε από Greekvoices Μια φωνή που δεν ψιθυρίζει στις 1/07/2015 02:39:00 μ.μ.\n"Ιούδες, Εφιάλτες και Βρούτους" Υποψηφιους Βουλευτες στα ψηφοδελτια του Λαός ?\nΚαρατζαφέρης: "Έταξαν στο Ροντούλη λεφτά για να φύγει"\n"Έπιασαν τον Ροντούλη και του είπαν «έχεις κάποιες ανάγκες, εδώ είμαστε, θα τις τακτοποιήσουμε». Δεν έγιναν μόνο σε αυτούς που έφυγαν. Απλώς εκείνοι δεν άντεξαν". Αυτά αποκάλυψε ο Γιώργος Καρατζαφέρης σε νέα του συνέντευξη, επιμένοντας στα περί χρηματισμού των στελεχών του ΛΑΟΣ που αποχώρησαν.\nΜιλώντας στο ραδιοφωνικό σταθμό "Ραδιο 9" ο πρόεδρος του ΛΑΟΣ,επανέλαβε τα περί ξένου παράγοντα που "έβαλε το χέρι του" και είπε χαρακτηριστικά:"Πληρώνω το άνοιγμά μου στη Ρωσία. Την εμμονή μου να έλθουν οι Ρώσοι στην Ελλάδα και η βάση του Νεωρίου να δοθεί στους Ρώσους για την προστασία του Αιγαίου. Ε, όλα αυτά ενόχλησαν. Ξέρω λοιπόν τη διαδικασία. Την έχω γνωρίσει. Και μάλιστα συμβαίνει με μένα όπως και με τον Μητσοτάκη. Η «εκτέλεση». Είναι ο ίδιος άνθρωπος".\nΑναρτήθηκε από Greekvoices Μια φωνή που δεν ψιθυρίζει στις 1/07/2015 11:38:00 π.μ.\nEχουν τον ίδιο.... διαφημιστή;\nΑναρτήθηκε από Greekvoices Μια φωνή που δεν ψιθυρίζει στις 1/07/2015 11:21:00 π.μ.\nΗ ομοφυλοφιλική ιστορία με έναν ανήλικο Ρουμάνο,από βιβλίο του Μένη Κουμανταρέα..οδήγησε στον δολοφόνο του..\n«Τον είχε γνωρίσει σε μπαρ της Ομονοίας, και στην συνέχεια γνώρισαν μαζί της ηδονές και τους “χυμούς” της ζωής.»\nΑναρτήθηκε από Greekvoices Μια φωνή που δεν ψιθυρίζει στις 1/07/2015 11:20:00 π.μ.\nΤι δεν καταλαβαίνεις; Έχεις απορίες; Αν έχεις, η φωτογραφία αυτή θα σου τις λύσει όλες... αρκεί να την κοιτάξεις καλα\nΑναρτήθηκε από Greekvoices Μια φωνή που δεν ψιθυρίζει στις 1/07/2015 11:18:00 π.μ.\nΓ.Μπαλάφας(ΣΥΡΙΖΑ):”Oι αστυνομικοί δεν πρέπει να οπλοφορούν στις περιπολίες”\nΜέλος της Πολιτικής Γραμματείας του ΣΥΡΙΖΑ και υποψήφιος βουλευτής, ο Γιάννης Μπαλάφας «άναψε φωτιές» μεδηλώσεις του περί άοπλων αστυνομικών.\nΑναρτήθηκε από Greekvoices Μια φωνή που δεν ψιθυρίζει στις 1/07/2015 11:13:00 π.μ.\nΑΠΟΚΛΕΙΣΤΙΚΟ! Βόμβα στη Ροδόπη με τους μουσουλμάνους υποψήφιους βουλευτές του ΣΥΡΙΖΑ. Υπάρχει (μυστική) συμφωνία της Κουμουνδούρου με το εθνικιστικό DEB;\n"PRESS-GR".Από τον Στάθη Παλαιολόγο. ΑΠΟΚΛΕΙΣΤΙΚΟ\nΜεγάλη ένταση επικρατεί στη περιοχή της Θράκης και ειδικά στο νομό Ροδόπης για τις υποψηφιότητες με τον ΣΥΡΙΖΑ!...\nΣύμφωνα με αποκλειστικές πληροφορίες του Press-gr, το θέμα έχει να κάνει με τους υποψήφιους που προέρχονται από τη...μουσουλμανική μειονότητα: τον αριθμό τους και τα πρόσωπα. Οπως επίσης και τις προεκτάσεις που υπάρχουν στη ευαίσθητη αυτή περιοχή.\nΤο περιστέρι του Αθεου Τσίπρα και οι αντιδράσεις των διεθνών ΜΜΕ Βίντεο\nΠώς σχολιάζουν οι ανταποκριτές των διεθνών ΜΜΕ την παρουσία του κ. Τσίπρα στην τελετή του Αγιασμού των Υδάτων - Δείτε το βίντεο, που έγινε viral στο διαδίκτυο, με τον οποίο τον τρολάρουν για τις δηλώσεις του ότι δεν θα πήγαινε «με κάμερες να ανάψει κερί»\nΟ παπά-Γιάννης, ο Αλέξης Τσίπρας και το περιστέρι της... ειρήνης για ΣΥΡΙΖΑ και εκκλησία\nΑναρτήθηκε από Greekvoices Μια φωνή που δεν ψιθυρίζει στις 1/07/2015 10:58:00 π.μ.\nΑναρτήθηκε από Greekvoices Μια φωνή που δεν ψιθυρίζει στις 1/07/2015 12:00:00 π.μ.\nΤο περιστέρι του Αθεου Τσίπρα και οι αντιδράσεις ...\nΤι δεν καταλαβαίνεις; Έχεις απορίες; Αν έχεις, η ...\nΗ ομοφυλοφιλική ιστορία με έναν ανήλικο Ρουμάνο,απ...\n"Ιούδες, Εφιάλτες και Βρούτους" Υποψηφιους Βουλευτ...


Η σημασία τού Caching στο WP\nΓια να αστειευτούμε και λίγο, φανταστείτε όλη την διαδικασία σαν ένα σπιτικό φαγητό – για να το μαγειρέψετε θέλετε αρκετή ώρα και φροντίδα, όταν όμως θέλετε να το ξαναφάτε την επόμενη ημέρα, απλώς το βγάζετε από το ψυγείο και το ζεσταίνετε για λίγα λεπτά. Το παράδειγμα φαίνεται αστείο, αλλά κάπως έτσι είναι σε απλά Ελληνικά η λειτουργία τού caching.\nΌταν κάποιος ξεκινά την δημιουργία ενός site στο WordPress, όλα μοιάζουν όμορφα και γοητευτικά – η αρχική εγκατάσταση σήμερα πια γίνεται με ένα κλικ, φωτογραφίες και κείμενα δημιουργούνται και δημοσιεύονται πανεύκολα και γενικά, πολλά από εκείνα που παλαιότερα απαιτούσαν βαθύτερες γνώσεις και ατελείωτο χρόνο έχουν πλέον αυτοματοποιηθεί, σε μία προσπάθεια ο χρήστης να επικεντρώνεται στο περιεχόμενο και όχι στα τεχνικά ζητήματα ή στον κώδικα τής ιστοσελίδας.\nΤο WordPress είναι όμως μία βασική πλατφόρμα, (η καλύτερη κατά την γνώμη μας που διαθέτουμε σήμερα), που είναι αδύνατον να καλύψει όλες τις απαιτήσεις και όλες τις ανάγκες των χρηστών, γι’ αυτό και προσφέρει μεγάλη ελευθερία, (σχεδόν απόλυτη ελευθερία), στην διαμόρφωση ενός site. Ωραία λοιπόν, βρήκατε μία σοβαρή hosting company, εγκαταστήσατε το WordPress, γράψατε και το πρώτο σας κείμενο και το κοινοποιήσατε περήφανοι στα κοινωνικά δίκτυα. Θέλετε όμως περισσότερα, πάντα θα θέλετε περισσότερα για το προσωπικό σας δημιούργημα. Αναζητάτε ομορφότερες σελίδες, περισσότερες δυνατότητες επεξεργασίας, καλύτερη επικοινωνία, καλύτερη ταχύτητα φόρτωσης τής σελίδας. Και αρχίζετε να ψάχνετε στο διαδίκτυο και μέσα σε λίγες ώρες σάς πιάνει πονοκέφαλος. Γιατί; Διότι το σαλόνι ενός αυτοκινήτου είναι πάντοτε ομορφότερο και ευκολότερο στην διαχείρισή του, από την μηχανή που κρύβεται κάτω από το καπό. Τα πράγματα είναι λίγο πιο σύνθετα από όσο τα είχατε φανταστεί και σύντομα αντιλαμβάνεστε ότι πίσω από κάθε όμορφη και γρήγορη ιστοσελίδα, κρύβονται ατελείωτες ώρες ανάγνωσης και δοκιμών.\nΜην αγχώνεστε, ειλικρινά δεν υπάρχει λόγος γι’ αυτό. Στην πραγματικότητα η διαχείριση ενός WordPress site είναι λιγότερο χαώδης από ότι φαίνεται στην πρώτη προσέγγιση και οι απαραίτητες ενέργειες που πρέπει να κάνετε για να έχετε ένα όμορφο και λειτουργικό site είναι μετρημένες στα δάκτυλα και μπορούν να καλυφθούν σχεδόν όλες με την βοήθεια των πρόσθετων (plugins). Και οπωσδήποτε ένα από τα σημαντικότερα πεδία, στο οποίο θα πρέπει να δώσετε ιδιαίτερη σημασία είναι εκείνο τής ταχύτητας, τής όσο γίνεται δηλαδή ταχύτερης εμφάνισης τής σελίδας σας, την στιγμή που ένας επισκέπτης θα πατήσει επάνω στον σύνδεσμό της (url) και θα περιμένει για την εμφάνισή της. Φυσικά την ταχύτητα επηρεάζουν πολλοί παράγοντες – ο server τής εταιρίας φιλοξενίας, η τοποθεσία, η ποιότητα τού κώδικα στο θέμα που χρησιμοποιείτε και αρκετά ακόμη. Μία ενέργεια όμως που μπορείτε να κάνετε άμεσα και να έχετε θεαματικά αποτελέσματα είναι το περιβόητο caching των σελίδων σας, ένας όρος που σίγουρα έχετε βαρεθεί να τον ακούτε και να τον διαβάζετε σε κάθε άρθρο για το WordPress και την διαχείρισή του.\nΤι είναι τέλος πάντων αυτό το caching;\nΤα κείμενά μας, (ιδιαίτερα για το WordPress), απευθύνονται σε αρχάριους και γι’ αυτό θα το πούμε όσο πιο απλά μπορούμε.\nΗ λέξη cache στην κυριολεξία της και στην γενική της χρήση, σημαίνει κρύπτη, γι’ αυτό και στα Ελληνικά και σε ότι αφορά τους υπολογιστές έχει μεταφραστεί ως κρυφή μνήμη. Το caching λοιπόν αναφέρεται στην δημιουργία μίας “κρύπτης”, όπου μέσα της αποθηκεύονται στατικές εκδοχές τού περιεχομένου τής ιστοσελίδας σας. Για να το πούμε πιο απλά – χωρίς την ύπαρξη αυτής τής “κρύπτης”, όταν ένας επισκέπτης “καλέσει” την σελίδα σας, θα ξεκινήσει ένα ατελείωτο πήγαινε – έλα στην βάση δεδομένων (Database) για να φορτωθούν από την αρχή φωτογραφίες και κείμενο και να εμφανιστούν μπροστά στον επισκέπτη. Όλες αυτές οι φορτώσεις μεταφράζονται σε αρκετά δευτερόλεπτα, με αποτέλεσμα η σελίδα να καθυστερεί να φορτώσει. Στον σημερινό κόσμο τής υπερβολικής ταχύτητας, είναι πολύ πιθανόν ο αναγνώστης σας να βαρεθεί και να αποχωρήσει, κάτι που με την σειρά του σημαίνει απώλεια επισκεψιμότητας, (εάν είστε ιδιώτης) και απώλεια εσόδων (εάν εκμεταλλεύεστε εμπορικά το site σας).\nΌταν όμως εσείς γράφετε ένα άρθρο, δεν το αλλάζετε κάθε μέρα, το πιθανότερο είναι να μείνει εκεί αμετάβλητο μέχρι να αποφασίσετε την ανανέωση ή την διαγραφή του. Δεν υπάρχει λοιπόν, κανένας απολύτως λόγος να ξεκινά η φόρτωση τού πρωτότυπου αρχείου από την αρχή. Αυτό ακριβώς κάνει το caching, δημιουργεί δηλαδή στατικά αντίγραφα των άρθρων και των σελίδων σας, έτσι ώστε στην επόμενη ζήτηση ο χρόνος φόρτωσης να είναι πολύ μικρότερος και να αποφευχθούν οι καθυστερήσεις. Για να αστειευτούμε και λίγο, φανταστείτε όλη την διαδικασία σαν ένα σπιτικό φαγητό – για να το μαγειρέψετε θέλετε αρκετή ώρα και φροντίδα, όταν όμως θέλετε να το ξαναφάτε την επόμενη ημέρα, απλώς το βγάζετε από το ψυγείο και το ζεσταίνετε για λίγα λεπτά. Το παράδειγμα φαίνεται αστείο, αλλά κάπως έτσι είναι σε απλά Ελληνικά η λειτουργία τού caching.\nΤα πλεονεκτήματα τού Caching\nΗ βασική επίπτωση τού caching στην ποιότητα τής ιστοσελίδας σας φάνηκε από αυτά που γράψαμε παραπάνω και δεν είναι άλλη από την δραστική μείωση τής ταχύτητας φόρτωσης, κάτι που, εκτός από τις μετρήσεις, μπορείτε να το αντιληφθείτε και εντελώς εμπειρικά. Τα στατικά αρχεία, (το ξαναζεσταμένο φαγητό που λέγαμε), σερβίρεται πάντοτε γρηγορότερα από ένα δυναμικό περιεχόμενο και το αποτέλεσμα είναι άμεσα αντιληπτό από τους επισκέπτες σας.\nΈνα επίσης μεγάλο όφελος που δεν πρέπει να υποτιμηθεί, είναι ότι το caching μειώνει τον φόρτο εργασίας τού server στην εταιρία που σας φιλοξενεί. Η συντριπτική πλειονότητα των Ελλήνων bloggers φιλοξενείται σε πακέτα με περιορισμένες δυνατότητες, κατά συνέπεια κάθε μείωση περιττών φορτώσεων είναι ευεργετική.\nΘα έχετε ακούσει συχνά την φράση – “Η Google αγαπά τις γρήγορες ιστοσελίδες” και αυτό κρύβει μια αλήθεια. Ταχύτερη ιστοσελίδα σημαίνει καλύτερη κατάταξη από τις μηχανές αναζήτησης και καλύτερη βαθμολογία. Φυσικά μην ξεγελαστείτε και θεωρήσετε ότι το caching είναι ο μοναδικός ή ο κύριος παράγοντας για την βελτίωση τού site σας, αλλά οπωσδήποτε είναι καθοριστικός.\nΤέλος, (και μην υποτιμήσετε ποτέ αυτόν τον παράγοντα), μην ξεχνάτε ότι γράφετε κείμενα για να τα διαβάσουν οι αναγνώστες και μία σελίδα που φορτώνει ταχύτερα προσφέρει πολύ καλύτερη εμπειρία στον επισκέπτη σας, καθώς μειώνει τον φόρτο εργασίας και στον δικό του browser, αλλά επιπλέον τού επιτρέπει να περιηγηθεί με μεγαλύτερη άνεση στην ιστοσελίδα σας.\nΕντάξει, με πείσατε!.. Και τώρα τι κάνω;\nΕπειδή ακριβώς το caching αφορά μία από τις σπουδαιότερες ενέργειες βελτίωσης στο WordPress, υπάρχουν πάρα πολλά plugins που αυτοματοποιούν αυτήν την δυνατότητα και έχουν δοκιμαστεί επί χρόνια από τους χρήστες. Στην πραγματικότητα όλα επιτελούν το ίδιο έργο, οι διαφορές βρίσκονται κυρίως στην φιλικότητα προς τον χρήστη, (ιδιαίτερα τον αρχάριο), στον μικρότερο ή μεγαλύτερο βαθμό επιτυχίας στο τελικό αποτέλεσμα και σε κάποια επιπλέον features που μπορεί να έχουν πέρα από το caching καθεαυτό. Παρακάτω λοιπόν, θα δούμε με απλή αναφορά τα κυριότερα πρόσθετα. Είναι αδύνατον βέβαια να σας προτείνουμε σήμερα τις ιδανικές ρυθμίσεις για το καθένα από αυτά, θα το κάνουμε σε επόμενα άρθρα. Θα σας πούμε όμως την γνώμη μας από την δοκιμή τους και θα σας προτείνουμε τις καλύτερες και πιο απλές λύσεις, που φυσικά ταυτόχρονα έχουν και καλά αποτελέσματα.\nΣήμερα θα δούμε τα cache plugins που μπορείτε να χρησιμοποιήσετε, εάν δεν έχετε σε χρήση κάποια υπηρεσία cdn, (όπως η Cloudflare). Για την περίπτωση που χρησιμοποιείτε μια παρόμοια υπηρεσία τα πράγματα διαφέρουν λίγο και χρειάζονται κάποιες επιπλέον ρυθμίσεις και γι’ αυτό θα τα δούμε όλα αυτά σε επόμενο άρθρο. Προς το παρόν δείτε τα πλέον δοκιμασμένα και γνωστά πρόσθετα που κυκλοφορούν σήμερα.\nCache Plugins (χωρίς cdn)\nΑς το πούμε από την αρχή, καθώς το σημερινό άρθρο γράφεται με συγκεκριμένα κριτήρια. Από την στιγμή που το blogging έχει εξαπλωθεί τόσο πολύ και αφορά πια εκατομμύρια ανθρώπους, πιστεύουμε ότι και οι δημιουργοί ενός plugin θα πρέπει να φροντίζουν για την όσο δυνατόν μεγαλύτερη φιλικότητα προς τον τελικό χρήστη του. Όπως λέει πολύ εύστοχα και ο Adam Preiser, (που διατηρεί ένα πολύ επιτυχημένο και αξιόλογο κανάλι για το WordPress στο YouTube), όταν κάποιος αγοράζει ένα αυτοκίνητο, (WordPress), πρέπει να ξέρει να οδηγεί και να γνωρίζει την λειτουργία των χειριστηρίων, δεν είναι υποχρεωμένος όμως να γίνει και μηχανικός, (προγραμματιστής, developer) και να γνωρίζει πώς να διορθώσει το κάθε πρόβλημα που θα εμφανίσει η μηχανή τού αυτοκινήτου του.\nΔυστυχώς πολλά από τα caching plugins, είναι βασισμένα στην αντίθετη λογική. Στην προσπάθειά τους να ανταποκριθούν στον σκληρό ανταγωνισμό, είναι γεμάτα από ρυθμίσεις που για τους περισσότερους χρήστες είναι ακατανόητες και η εξήγησή τους, (όταν υπάρχει) στρυφνή και πρόχειρη. Με αυτόν τον τρόπο συμβαίνει το εξής αντιφατικό – ο χρήστης τσεκάρει και αποτσεκάρει επιλογές είτε στην τύχη, είτε με βάση κάποια άρθρα στο διαδίκτυο και το τελικό αποτέλεσμα από τα λάθη που γίνονται είναι το αντίθετο από το επιδιωκόμενο. Είναι πάρα πολλά τα sites που έχουν εγκαταστήσει ένα cache plugin, αλλά έχουν εισπράξει περισσότερη ζημιά από ότι όφελος. Γι’ αυτό και θα δείτε παρακάτω ότι οι προτάσεις μας για πρόσθετα, επηρεάζονται πολύ από αυτό το κριτήριο τής φιλικότητας και τής ευχρηστίας.\nΚάτι τελευταίο που πρέπει να πούμε είναι ότι, καθώς κάθε ιστοσελίδα είναι διαφορετική σε δομή και απαιτήσεις, δεν ταιριάζουν όλα τα πρόσθετα σε όλους με τον ίδιο τρόπο. Θα χρειαστεί να κάνετε κάποιες δοκιμές και μετρήσεις για να διαπιστώσετε ποιο από αυτά είναι το κατάλληλο για την σελίδα σας. Να έχετε πάντως υπόψιν ότι οι τελικές διαφορές στην ταχύτητα είναι σχετικά μικρές και στις περισσότερες περιπτώσεις δεν γίνονται καν αντιληπτές στην καθημερινή χρήση.\nΗ σελίδα ρυθμίσεων τού WP Super Cache δεν είναι τόσο πολύπλοκη όσο τού W3 Total Cache, αλλά με τα σημερινά δεδομένα θα μπορούσε να είναι πιο σύγχρονη και κατανοητή. Ακόμη κι έτσι παραμένει σχετικά δύσκολη για τον νέο χρήστη…\nΠρόκειται για ένα από τα πιο δημοφιλή, (εάν όχι το πιο δημοφιλές), plugins στόν κόσμο τού wordpress και οπωσδήποτε ένα από τα πρόσθετα που μπορείτε να εγκαταστήσετε με ασφάλεια και να δείτε και ικανοποιητικά αποτελέσματα. Η γνώμη μας; Για την εποχή που δημιουργήθηκε ήταν όντως το απλούστερο σε σχέση με τους ανταγωνιστές του, αλλά σήμερα υστερεί πολύ σ’ αυτόν τον τομέα. Πολύ καλό πρόσθετο από πολύ έμπειρους και γνωστούς developers, αλλά όχι μία πρόταση που θα μπορέσετε να διαχειριστείτε ιδιαίτερα εύκολα εάν είστε αρχάριος. Εάν επιμείνετε πάντως να βαδίσετε με βάση την δημοφιλία, στο διαδίκτυο θα βρείτε πάμπολλα tutorials με οδηγίες για την ρύθμισή του.\nΗ σελίδα ρυθμίσεων τού W3Total Cache. Δεκαέξι καρτέλες και η κάθε μία από αυτές περιλαμβάνει άπειρες επιλογές. Για τον αρχάριο χρήστη η συνδυαστική επιλογή μπορεί να μετατραπεί σε εφιάλτη και το χειρότερο να τον οδηγήσει σε λανθασμένες ενέργειες…\nΕάν υπήρχε βραβείο τού πιο πολύπλοκου πρόσθετου, δεν υπάρχει καμία αμφιβολία ότι το W3 Total Cache θα το κατακτούσε με κλειστά μάτια. Δεκαέξι σελίδες με ρυθμίσεις που καλύπτουν όλα τα πιθανά και απίθανα, ένα πρόσθετο που προσπαθεί να τα συγκεντρώσει όλα σε ένα και η αλήθεια είναι ότι το καταφέρνει. Πρόκειται για ένα από καλύτερα plugins σήμερα και από εκείνα που εάν τα ρυθμίσετε σωστά θα έχετε σπουδαία αποτελέσματα σε πολλούς τομείς. Όμως αυτό το πλεονέκτημα είναι ταυτόχρονα και το μεγάλο μειονέκτημά του. Είναι γενικά ένα βαρύ πρόσθετο και ο αρχάριος χρήστης αποκλείεται να βγάλει άκρη, εάν πρώτα δεν ενημερωθεί σωστά για ένα μεγάλο μέρος τών όρων και των λειτουργιών τού WordPress. Εξαιρετικά χρήσιμο για τους developers και τους έμπειρους χρήστες, αλλά εάν ξεκινάτε τώρα, κάντε τον σταυρό σας και προσπεράστε. Όταν αργότερα θα έχετε εξοικειωθεί με το WordPress, έχετε όλο τον καιρό να επανεξετάσετε την απόφασή σας.\nΔεν υπάρχουν καρτέλες στο Hummingbird, αλλά ένας κεντρικός πίνακας ελέγχου, όπου αρχικά γίνεται μία εξέταση των αρχείων και προτείνονται κάποιες βελτιώσεις. Απαιτεί κάποια εξοικείωση η δομή αυτή, αλλά στις δικές μας τουλάχιστον εφαρμογές τα αποτελέσματα ήσαν φτωχά…\nΈχει σύγχρονη εμφάνιση, διαθέτει αρκετές επιλογές ακόμη και στην δωρεάν έκδοση και είναι σχετικά εύκολο στις ρυθμίσεις του, (αλλά όχι εξαιρετικά εύκολο για νέο χρήστη). Όμως, για να είμαστε ειλικρινείς μαζί σας, δεν μάς ενθουσίασε. Δεν είναι μόνο το ότι στις δικές μας ιστοσελίδες δεν έδωσε σπουδαία αποτελέσματα, ας πούμε ότι αυτό μπορεί να διαφέρει από σελίδα σε σελίδα. Το επιπλέον πρόβλημα είναι ότι, ενώ είναι πιο ελκυστικό από τα υπόλοιπα σε εμφάνιση, οι ρυθμίσεις του δίνουν την εντύπωση ότι είναι κρυμμένες και ριγμένες χύμα μέσα στο διαχειριστικό του. Δεν διαθέτει καρτέλες για το setup και είναι βέβαιο ότι θα υπάρξουν πολλές στιγμές όπου για να βρείτε μία ρύθμιση θα χρειαστεί να περιηγηθείτε ανάμεσα σε άλλες άσχετες μεταξύ τους. Επιπλέον έχω την εντύπωση, (και αυτό αφορά τα περισσότερα προϊόντα τής ίδιας εταιρίας, με εξαίρεση ίσως το smush), ότι το βάρος δίνεται περισσότερο στην εμφάνιση παρά στην ουσία. Τέλος πάντων, επειδή όλα αυτά είναι περισσότερο εντυπώσεις και λιγότερο αποδεδειγμένο πείραμα, δεν χάνετε τίποτα να το δοκιμάσετε, να δείτε τα αποτελέσματα και να κρίνετε μόνοι σας.\nΟι ρυθμίσεις στο WP Fastest Cache βρίσκονται σε μία και μόνη καρτέλα. Μην σας ξεγελούν τα παραπάνω tags δίπλα, τα περισσότερα είναι για την premium έκδοση. Τσεκάρετε όλες τις επιλογές και είστε έτοιμοι…\nΤο WP Fastest Cache, ένα επίσης πολύ δημοφιλές πρόσθετο, βρίσκεται στον αντίποδα των δύο παραπάνω αιώνιων αντιπάλων. Η λογική του είναι απλούστατη, σε μία σελίδα όλες οι ρυθμίσεις και εάν δεν έχετε άλλο παρόμοιο πρόσθετο τσεκάρετε όλες τις επιλογές και είστε έτοιμοι. Ένα μεγάλο μέρος τής δημοφιλίας του οπωσδήποτε το οφείλει σε αυτήν την εύκολη διαχείριση, αλλά ταυτόχρονα αποδίδει και πολύ καλά αποτελέσματα. Πρόκειται για ένα από τα πρόσθετα που θα προτείναμε ανεπιφύλακτα σε όποιον ξεκινά τώρα και δεν θέλει να ασχοληθεί με τις ώρες επάνω στις ρυθμίσεις και στις λειτουργίες τού caching. Όπως και τα παραπάνω, το WP Fastest Cache έχει μία δωρεάν και μία premium έκδοση, αλλά για το ξεκίνημα δεν χρειάζεται να σκεφθείτε την πληρωμένη έκδοση.\nΔεν υπάρχει απλούστερη σελίδα ρυθμίσεων. Στην πραγματικότητα μπορείτε επιπλέον να βελτιστοποιήσετε τoν κώδικα με το Cache Enabler (Cache Minification), αλλά στον τομέα αυτό δεν τα καταφέρνει και τόσο καλά, τουλάχιστον όχι όσο το Autoptimize…\nΈνα νεότερο σχετικά πρόσθετο από την γνωστή εταιρία KeyCDN, που όμως κατέκτησε γρήγορα τους χρήστες τού WordPress. Το πρόσθετο αυτό είναι ο ορισμός τής απλότητας, πιο απλό ακόμη και από το WP Fastest Cache. Στην ουσία τσεκάρετε τρεις επιλογές, που αφορούν τον καθαρισμό τής μνήμης όταν δημοσιεύετε ένα νέο άρθρο, όταν δέχεστε ένα σχόλιο ή όταν αναβαθμίζετε ένα πρόσθετο. Σε λίγα δευτερόλεπτα είστε έτοιμοι και δεν χρειάζεται να ασχοληθείτε ξανά. Το θέμα όμως με το Cache Enabler είναι ότι δεν είναι μόνο πανεύκολο στην χρήση του, αλλά ότι συναγωνίζεται επάξια και μάλιστα στα δικά μας sites ξεπερνά τα αποτελέσματα ακόμη και των πασίγνωστων εταιριών τού χώρου. Οπωσδήποτε μην σας παραπλανήσει η απλότητά του, είναι από εκείνα τα πρόσθετα που πρέπει οπωσδήποτε να δοκιμάσετε.\nΤο μοναδικό πρόσθετο στο σημερινό κείμενο που είναι επί πληρωμή και δεν διαθέτει free έκδοση. Είναι επίσης το μοναδικό που δεν έχουμε δοκιμάσει, έχουμε όμως διαπιστώσει την απλότητα στις ρυθμίσεις του και τον σύγχρονο σχεδιασμό του. Είναι ένα plugin κορυφαίο σε πωλήσεις και οι δοκιμές, τόσο από επαγγελματίες, όσο και από απλούς χρήστες, το κατατάσσουν συνεχώς πρώτο σε ποιότητα και αποτελέσματα. Εάν το οικονομικό δεν είναι πρόβλημα για εσάς και ιδιαίτερα εάν ξεκινάτε τώρα με ένα site, η αγορά του αξίζει τον κόπο. Οι παρακάτω τιμές σε ευρώ είναι υπολογισμένες με την σημερινή ισοτιμία…\nMinify με το Autoptimize\nΗ διαφορά που θα δείτε με το caching στην ταχύτητα και γενικά στην συμπεριφορά τής σελίδας σας θα είναι σημαντική, αλλά εάν θέλετε να ολοκληρώσετε την βελτιστοποίηση τού WordPress και να μην ασχοληθείτε άλλο με τα συγκεκριμένα πεδία, σας προτείνουμε ανεπιφύλακτα να συνδυάσετε ένα από τα παραπάνω cache plugins με το πρόσθετο Autoptimize…\nΤώρα εσείς θα ρωτήσετε και με το δίκιο σας, τι σημαίνουν οι όροι minify, defer και άλλα παρόμοια που διαβάζετε πιο πάνω στην φωτογραφία, όμως αυτά θα τα δούμε σε ξεχωριστό άρθρο, καθώς το σημερινό μας θέμα είναι διαφορετικό. Σε γενικές γραμμές πάντως και με πολύ απλό τρόπο, να πούμε ότι το πρόσθετο μειώνει κατά πολύ το μέγεθος τού κώδικα, “συμμαζεύει” κατά κάποιο τρόπο τα αρχεία τής ιστοσελίδας σας μειώνοντας τα κενά στον κώδικά τους, ενοποιεί πολλά αρχεία σε ένα και με πολλές ακόμη παρόμοιες εργασίες αυξάνει σε μεγάλο βαθμό την ταχύτητα τού site και βελτιώνει την συμπεριφορά του. Ένα από τα μεγαλύτερα πλεονεκτήματά του όμως είναι η ευκολία εγκατάστασης, απαιτούνται κυριολεκτικά λίγα δευτερόλεπτα για τις βασικές ρυθμίσεις…\nΤο μόνο που έχετε να κάνετε είναι να τσεκάρετε και τις τρεις επιλογές που βλέπετε στην φωτογραφία. Πατήστε save changes και είστε έτοιμοι, το πρόσθετο ξεκινά να λειτουργεί αμέσως. Στο σημείο αυτό όμως προσέξτε κάτι – ο κώδικας τής ιστοσελίδας σας είναι ρομαντικός και ευαίσθητος, κάθε αλλαγή μπορεί να τον κάνει δύστροπο και να αντιδράσει. Αμέσως μετά λοιπόν την ενεργοποίηση τού Autoptimize, ελέγξτε σχολαστικά το site σας και βεβαιωθείτε ότι όλα λειτουργούν όπως πρέπει. Εάν δείτε κάποιο πρόβλημα, ξεκινήστε να αποτσεκάρετε τα κουτάκια ένα-ένα για να διαπιστώσετε ποια λειτουργία είναι προβληματική. Όταν εντοπίσετε την αιτία και δεν είστε βέβαιος για την αντιμετώπισή της, επικοινωνήστε με τον developer μέσα από το forum υποστήριξης που θα βρείτε στην κεντρική σελίδα τού plugin στο wordpress. Εμείς θα σας πούμε μόνο τούτο – στα τόσα χρόνια που επικοινωνούμε με τους developers για επίλυση προβλημάτων, δύο μόνο ήταν εκείνοι που απάντησαν σε χρόνο ρεκόρ και όταν γράφουμε για χρόνο ρεκόρ μιλάμε για λεπτά τής ώρας. Η υποστήριξη τού Autoptimize είναι υπεράνω κριτικής και είναι βέβαιο ότι θα σας βοηθήσει στην άμεση επίλυση πιθανών προβλημάτων.\nΥπάρχουν πολλά, μα πάρα πολλά plugins για minify εκεί έξω και πραγματικά έχουμε δοκιμάσει τα περισσότερα από αυτά, κάποια πλησιάζουν πολύ την αποτελεσματικότητα τού Autoptimize, κάποια άλλα απέχουν μακράν. Σήμερα όμως που γράφεται αυτό το άρθρο, το Autoptimize παραμένει αδιαμφισβήτητα κυρίαρχο στον συγκεκριμένο τομέα και το πλέον φιλικό προς τον νέο χρήστη.\nΑς δούμε λοιπόν κάποια πράγματα συνοπτικά, ανακεφαλαιώνοντας τα κυριότερα από τα παραπάνω, μαζί με λίγα στοιχεία ακόμη.\nΤο caching είναι μία απαραίτητη λειτουργία για κάθε σύγχρονο site.\nΓια έναν νέο χρήστη η μόνη λύση είναι η επιλογή κάποιου cache plugin\nΓια τον πολύ έμπειρο χρήστη: W3 Total Cache, WP Rocket, με απεριόριστες δυνατότητες\nΓια τον μέσο χρήστη: WP Super Cache, WP Fastest Cache, με όλα τα απαραίτητα\nΓια τον αρχάριο χρήστη: Cache Enabler, Fastest Cache\nΓια όλους τους χρήστες: Autoptimize για minify Js, CSS, HTML\nΜην γεμίζετε την σελίδα σας με περιττά πρόσθετα, για το cache και το minify τα παραπάνω είναι αρκετά.\nΜην εγκαθιστάτε πρόσθετα που κάνουν την ίδια δουλειά, διαβάστε το άρθρο μας για τα plugins.\nΜετρήστε τις επιδόσεις τού site σας πριν την εγκατάσταση των παραπάνω στο webpagetest, μετρήστε και μετά, κανονικά οι διαφορές που θα δείτε θα πρέπει να είναι σημαντικές. Υπάρχει βέβαια και ένα τρίτο τεράστιο κεφάλαιο για την βελτιστοποίηση τού site, διαβάστε το άρθρο μας για την βελτίωση των φωτογραφιών.\nΠοια είναι η δική σας εμπειρία από το caching; Γράψτε στην περιοχή των σχολίων τις ερωτήσεις σας και τις απόψεις σας για το σημερινό θέμα…\nTags: cache, cache plugins, caching, plugins, wordpress, WordPress Cache, πρόσθετα wordpress\nPrevious PostΜύθοι και Αλήθειες για τα WordPress Plugins


Το μικροβίωμα του δέρματος στο ανθρώπινο σώμα | La Roche-Posay\nΕίναι αναπόσπαστο κομμάτι κάθε εμψυχωτικής ομιλίας. Είναι μια καθολική στρατηγική απέναντι σε κάθε κοινωνική πρόκληση. Να είσαι ο εαυτός σου.\nΚαλή συμβουλή, αλλά βασίζεται σε μια όχι και τόσο βέβαιη υπόθεση: ότι ο εαυτός σου είναι μόνο 1…\nΌταν, στην πραγματικότητα, αυτός είναι απίστευτα πολυδιάστατος! Η αλήθεια είναι ότι, στο σώμα σου, συμβιώνεις με τρισεκατομμύρια μικροοργανισμούς.\nΠώς λέγεται το σύνολο του τεράστιου αυτού πληθυσμού; Μικροβίωμα.\nΜικροβίωμα: επαναπροσδιορίζοντας την έννοια της ανθρώπινης φύσης…\nΤο μόνο που χρειάζεται είναι μερικά αδιάσειστα στοιχεία, που έρχονται από τη Μελέτη για το Ανθρώπινο Μικροβίωμα, για να καταλάβουμε πόσο μεγάλη παρέα έχουμε δίπλα μας, ακόμα και στις πιο μοναχικές στιγμές μας:\nΤο ανθρώπινο σώμα περιέχει 10 φορές περισσότερα βακτήρια από ό, τι κύτταρα. Πάνω από το 50% του DNA μας είναι βακτηριακής προέλευσης. Πάνω από 500 διαφορετικά είδη έχουν ταυτοποιηθεί στο δέρμα και μόνο.…\nΚαι το πώς βλέπουμε το δέρμα μας\nΤο δέρμα είναι το σπίτι ενός ιδιαίτερου και πολύ ξεχωριστού πληθυσμού.\nΣτην πραγματικότητα, κάθε τετραγωνικό εκατοστό του δέρματός μας φιλοξενεί ένα δισεκατομμύριο μικρόβια -βακτήρια, ιούς, μύκητες, ακόμα και ακάρεα- που ζουν σε κάθε στοιβάδα του, συμπεριλαμβανομένου και του υποδόριου λίπους.\nΔεν υπάρχει αμφιβολία: το μικροβίωμα είναι αναπόσπαστο κομμάτι του σώματός μας. Επηρεάζει και καθορίζει την ίδια τη φύση της ύπαρξής μας.\nΑνθρώπινο σώμα: μια κινούμενη αποικία\nΣαν μια γιγάντια μυρμηγκοφωλιά, το σώμα μας απαρτίζεται, στην πραγματικότητα, από πολυάριθμες κοινότητες μικροοργανισμών, κάθε μια εκ των οποίων παίζει τον δικό της ρόλο στη διατήρηση της υγείας του συνόλου. Η παρωχημένη άποψη ότι "τα μικρόβια είναι κακά" ανήκει στα βιβλία ιστορίας, όχι στις σύγχρονες επιστημονικές προσεγγίσεις.\nΑς πάρουμε, κατ' αρχάς, την ανθρώπινη συνιστώσα της εξίσωσης: όλα τα περιβάλλοντα που σχηματίζουν τις πολυποίκιλες "κοινότητες" του σώματός μας μετέχουν ενεργά στη φιλοξενία των αμέτρητων επισκεπτών τους.\nΤο δέρμα, για παράδειγμα, παρέχει ζέστη και υγρασία, καθώς και ιχνοστοιχεία και πηγές άνθρακα και αζώτου, προκειμένου να κρατήσει τα πλήθη των κατοίκων του ικανοποιημένα. Σε αντάλλαγμα, οι αποικίες των μικροβίων εκτελούν πληθώρα λειτουργιών, ώστε να κρατήσουν το σπίτι τους υγιές.\nΣτο έντερο, τα βακτήρια παράγουν βιταμίνες, συμβάλλουν στην πέψη, και ρυθμίζουν το ανοσοποιητικό σύστημα.\nΣτην επιφάνεια του δέρματος, τα βακτήρια εκκρίνουν ειδικά μόρια που επιτίθενται στους παθογόνους μικροοργανισμούς εμποδίζοντας την ανάπτυξή τους.\nΔημιουργούν επίσης έναν προστατευτικό φραγμό ενάντια στις ερεθιστικές ουσίες και τα αλλεργιογόνα, ενώ ταυτόχρονα αλληλεπιδρούν με το ανοσοποιητικό σύστημα του δέρματος μειώνοντας τη φλεγμονή και την υπερβολική αντιδραστικότητα.\nΉρθε η ώρα να γνωρίσετε και να αγαπήσετε τον πολυδιάστατο εαυτό σας. Φροντίστε τα βακτήριά σας, και πού ξέρετε… μπορεί και να σας ανταποδώσουν τη χάρη!\n The NIH HMP Working Group et al. Genome Res. 2009;19:2317-2323 2 The Role of Cutaneous Microbiota Harmony in Maintaining a Functional Skin Barrier Hilary E. Baldwin, Neal D. Bhatia, Adam Friedman, Richard Martin, Sophie Seité


Ποδοσφαιρικός ποπουλισμός | in.gr\n28 Νοεμβρίου 2020, 06:46\nΤο έμαθα από μια νοσηλεύτρια, που έδειχνε κεραυνοβολημένη, ενώ το μετέφερε στη βάρδια της, την ώρα που περίμενα τον φάκελο με κάποιες ιατρικές εξετάσεις. «Πέθανε ο Μαραντόνα!». Δυο τρία λεπτά αργότερα ήταν ο γιος μου στο τηλέφωνο που έσπευσε για το μαντάτο. Ενα δεκάχρονο παιδί, που μπορεί να μην είδε ποτέ τον Ντιεγκίτο σε απευθείας μετάδοση, αλλά ήδη από τα έξι του ψάχνει την απάντηση στο παγκόσμιο ερώτημα: «Πελέ ή Μαραντόνα;». Η αλήθεια είναι ότι το νέο ήταν αναπάντεχο, έστω και αν πολλοί, χρόνια τώρα, είχαν την αίσθηση ότι ο αργεντινός σουπερστάρ δεν θα προλάβει να γεράσει. Τις επόμενες ώρες αναλογιζόμουν, μαζί – φαντάζομαι – με εκατομμύρια άλλους, για την επίδραση του Μαραντόνα στη ζωή μου και στον κόσμο.\nΓια τη γενιά μου ο Μαραντόνα ήταν τα χρόνια της εφηβείας. Δεν υπήρξε ποτέ ποδοσφαιρικό ίνδαλμά μου, αλλά υπήρχε μια επαναστατικότητα στο παιχνίδι του και στην εν γένει στάση του, που τη δεκαετία του ’80 φαίνεται να παρακινούσε όσους μπορούσαν να βρουν μια γραμμή σύνδεσης ανάμεσα στην πολιτική και στο ποδόσφαιρο. Υπό μία έννοια, ήταν αυτός που ανέδειξε τον ποδοσφαιρικό ποπουλισμό. Εκείνα τα χρόνια, άλλωστε, άρχισε εντονότερα να γίνεται κουβέντα για ποδοσφαιροποίηση της πολιτικής ή και για πολιτικοποίηση του ποδοσφαίρου. Οσοι έβλεπαν στην οθόνη από το Μεξικό τον προημιτελικό Αργεντινής – Αγγλίας για το Παγκόσμιο Κύπελλο ήταν αδύνατο να διαγράψουν την πολιτική διάσταση, σε μια εποχή που ο θατσερισμός μεσουρανούσε και ο απόηχος από τον πόλεμο στα Φόκλαντ δεν είχε σβήσει. Στα μάτια μας, ο Μαραντόνα, με αλητεία και αδιανόητη ποδοσφαιρική μαεστρία, είχε νικήσει μόνος του μια, ξεπεσμένη έστω, αυτοκρατορία.\nΦίλοι και συμμαθητές που είχαν την αφίσα του στο δωμάτιό τους είχαν χαρεί ακόμη περισσότερο την ήττα των ξινών Γερμανών στον τελικό. Στο Μεξικό ίσως είχε στηθεί το πιο πολιτικοποιημένο Παγκόσμιο Κύπελλο στα χρονικά – με την υπογραφή αποκλειστικά και μόνο του Μαραντόνα. Από ‘κεί και μετά, το ποδόσφαιρο δεν ήταν ποτέ μόνο ένα παιχνίδι. Το «χέρι του Θεού» στον αγώνα με τους Αγγλους ήταν ίσως η πιο μεγάλη κλοπή, που μπορούσες ωστόσο εύκολα και χωρίς ενοχές να συγχωρήσεις. Αλλά το δεύτερο και νικητήριο γκολ έκρυβε όλη την πεμπτουσία του ποδοσφαίρου, όπως τη φαντασιώνονται και τα πιτσιρίκια που τρέχουν με μια μπάλα στα πόδια στις παιδικές χαρές και τις αλάνες: να σκοράρεις αφού τους ντριμπλάρεις όλους ή σχεδόν όλους. Στο μυαλό και των γενιών που έρχονται, ακόμη και αυτό θα έχει την υπογραφή του Μαραντόνα.\nΟπως ο Φρανσουά Βιγιόν και οι άλλοι «καταραμένοι ποιητές», ο Ντιέγκο Αρμάντο Μαραντόνα δεν έφυγε αδικημένος. Η δική του ποίηση αναγνωρίστηκε εν δράσει κι αν η διαδρομή του έφτασε στα όρια του θρύλου εν ζωή, πιθανότατα θα κινηθεί πια σε μυθικά επίπεδα. Μια συμβατική ζωή ίσως να φιλοτεχνούσε ένα πορτρέτο που δεν θα γινόταν ποτέ λαϊκό είδωλο. Ο αντισυμβατικός Μαραντόνα βρήκε ακόμη μεγαλύτερο κοινό, αφού οι ατελείς του κόσμου είναι εν τέλει ο κόσμος όλος. Ακόμη και ο Τζορτζ Μπεστ ή ο Γιόχαν Κρόιφ, που επίσης έφυγαν πριν ο χρόνος τούς κατεδαφίσει, βρήκαν πολλούς να ταυτιστούν με τις μικρές ή μεγάλες καταχρήσεις τους.\nΟ Μαραντόνα, όμως, πήγε πιο μακριά, όχι μόνο γιατί υπήρξε πιο προικισμένος ποδοσφαιριστής. Αλλά επειδή σε πολλές φάσεις, μέσα στο γήπεδο, αλλά κι έξω από αυτό, κατάφερε να εμφανιστεί ως εκπρόσωπος των απανταχού αδικημένων – που μπορούν να είναι και οι καλύτεροι. Είναι αυτό που ενδεχομένως δεν κατάφερε να έχει ο Πελέ ή άλλοι μεγάλοι των γηπέδων, όπως ο Φραντς Μπεκενμπάουερ μέσα στο αυστηρό κοστούμι του.\nΜπάσκετ Ντάνστον για το «πεταχτάρι» του Πρίντεζη: «Δεν το έχω σταματήσει παρά μόνο μία φορά» 11 λεπτά πριν\nΜπάσκετ Πρόστιμο – ντροπή στον Ολυμπιακό από την Euroleague 11 λεπτά πριν\nCulture Live Η Πανευρωπαϊκή συναυλία για τον Πλανήτη από τη Δήλο, ζωντανά στον Κήπο του Μεγάρου 13 λεπτά πριν\nΚόσμος Εικόνες αποκάλυψης μέσα στο εργοστάσιο Azovstal – Κόβουν την ανάσα οι φωτογραφίες 17 λεπτά πριν\nΚοινοποίηση: Ποδοσφαιρικός ποπουλισμός


Ιστορικά μιλώντας, γύρω στο 300 μ.Χ. περίπου, η Ρώμη αντιμετώπιζε μια πλειάδα προβλημάτων, συμπεριλαμβανομένης της αδυναμίας φύλαξης των απομακρυσμένων συνόρων, τις επαναλαμβανόμενες νομισματικές κρίσεις, την πνευματική πενία και την ηθική κατάπτωση. Ωστόσο, το βασικό πλήγμα εναντίον της Αυτοκρατορίας προκλήθηκε, κατά κύριο λόγο, από τη μαζική μετανάστευση-εισβολή των Ούννων στα τέλη του τέταρτου αιώνα. Όταν οι έφιπποι Ούννοι τοξότες, με αρχηγό τον Αττίλα(!), εισέβαλαν μέσω της βόρειας Ευρώπης, οδήγησαν πολλές γερμανικές φυλές στα σύνορα της Ρωμαϊκής Αυτοκρατορίας.\nΟι Ρωμαίοι επέτρεψαν απρόθυμα στα μέλη της φυλής των Βησιγότθων, τους οποίους μεταχειρίστηκαν με σκληρότητα, να περάσουν νότια του Δούναβη, με σκοπό να τους χρησιμοποιήσουν προς όφελος της ασφάλειας της ρωμαϊκής επικράτειας. Η Ρώμη τότε επέλεξε να αφήσει μισό εκατομμύριο «βαρβάρους» να εισβάλουν στην επικράτειά της, ευελπιστώντας να τους χρησιμοποιήσει όχι μόνο ως στρατιώτες, αλλά και ως εργάτες. Η μέχρι τώρα στάση της Γερμανίας στο προσφυγικό αποδεικνύει ότι το ίδιο σκεπτικό ακολουθείται πιστά και στην εποχή μας.\nΗ κτηνώδης, πολλές φορές, συμπεριφορά των Ρωμαίων εναντίων των Γότθων, είχε ως αποτέλεσμα τη δημιουργία πλέον ενός επικίνδυνου εχθρού εντός των πυλών του ρωμαϊκού κράτους. Όταν η καταπίεση αυξήθηκε, οι Γότθοι ξεσηκώθηκαν και επαναστάτησαν, με αποκορύφωμα τη Μάχη της Αδριανούπολης το 378 μ.Χ., η οποία αποτέλεσε και τη ληξιαρχική πράξη της Αυτοκρατορίας. Σοκαρισμένοι οι Ρωμαίοι διαπραγματεύτηκαν μια σαθρή ειρήνη με τους βαρβάρους, αλλά η εκεχειρία κατέρρευσε το 410, όταν ο Γότθος βασιλιάς Αλάριχος κινήθηκε δυτικά και λεηλάτησε τη Ρώμη.\nΜε τη Δυτική Ρωμαϊκή Αυτοκρατορία πλέον αποδυναμωμένη, οι γερμανικές φυλές, όπως οι Βάνδαλοι και οι Σάξονες, ήταν σε θέση κινηθούν, ως μετανάστες, κατά μήκος των συνόρων της και να καταλάβουν τη Βρετανία, την Ισπανία και τη Βόρεια Αφρική. Χαρακτηριστική αποτύπωση της κατάσταση της εποχής παραθέτει ο ιστορικός Ορόσιος: «Οι Γερμανοί, αφού διέσχισαν τις Άλπεις, τη Ραιτία και όλη την Ιταλία, έφθασαν κιόλας μπροστά στη Ραβέννα. Οι Αλαμαννοί οργώνουν τη Γαλατία και φθάνουν ακόμη και στην Ιταλία. Η Ελλάδα, η Μακεδονία, ο Πόντος και η Μικρά Ασία αφανίζονται από τον κατακλυσμό των Γότθων. Η Δακία πέρα από τον Δούναβη χάθηκε για πάντα. Οι Κουάδοι και οι Σαρμάτες καταστρέφουν την Παννονία. Οι Γερμανοί κατακτούν την εξαντλημένη Ισπανία».\nΠέραν από τις όποιες κοινωνικο-οικονομικές επιπτώσεις της μετανάστευσης στην επικράτεια της Ρώμης, και ειδικά της Ανατολικής Ρωμαϊκής Αυτοκρατορίας (το μετέπειτα επονομαζόμενο Βυζάντιο), η σύγκρουση εξελίχθηκε και σε θρησκευτικό επίπεδο. Ουδέποτε οι Γότθοι ασπάστηκαν την ορθόδοξη εκδοχή του Χριστιανισμού, την οποία υιοθέτησε ως επίσης θρησκεία του κράτους ο Μέγας Κωνσταντίνος, αλλά ασπάσθηκαν την αίρεση του Αρειανισμού, ακόμα και μετά την οριστική του καταδίκη. Λίγο μετά την εγκατάστασή τους (Γότθοι) σε διάφορες περιοχές χωρίς άδεια, ξέσπασαν σφοδρές δογματικές έριδες, που κλόνισαν την εσωτερική συνοχή του Κράτους.\nΑπό την άλλη, οι Βάνδαλοι προέβησαν ακόμα και σε διώξεις των Ορθοδόξων. Αξίζει, ωστόσο, να σημειωθεί ότι η θρησκευτική πολιτική των Βησιγότθων βασιλέων υπήρξε πολύ πιο ήπια, ενώ ο Θεοδώριχος (βασιλιάς των Βησιγότθων) εφάρμοσε μια πολιτική θρησκευτικής ανοχής, συνάπτοντας αγαστές σχέσεις με την Εκκλησία της Ρώμης. Εντούτοις, η δογματική αντίθεση δηλητηρίασε δραστικά τις σχέσεις της Ρωμαϊκής Εκκλησίας με τους Γερμανούς. Κατά παρόμοιο τρόπο σήμερα, οι λαθρομετανάστες, οι περισσότεροι από τους οποίους ασπάζονται το Ισλάμ, αρχίζουν με το πέρασμα του χρόνου να διεκδικούν όλο και περισσότερα θρησκευτικά δικαιώματα, διαβρώνοντας εν μέρει τον χριστιανικό χαρακτήρα της Ευρώπης. Η ριζοσπαστικοποίηση του Ισλάμ έχει ήδη εμφανίσει το φρικιαστικό πρόσωπό της εντός των ευρωπαϊκών συνόρων, με τρομοκρατικές επιθέσεις και αναταραχές.\nΣήμερα, όπως ορθά προειδοποίησε πρόσφατα ο Ολλανδός Πρωθυπουργός, αν η ΕΕ αν δεν ανακτήσει τον έλεγχο των συνόρων της και σταματήσει τη «μαζική εισροή» προσφύγων από τη Μέση Ανατολή και την Κεντρική Ασία, κινδυνεύει να υποστεί την ίδια τύχη με τη ρωμαϊκή αυτοκρατορία. Ο Διεθνής Οργανισμός Μετανάστευσης αναφέρει πως κάθε μέρα φθάνουν κατά μέσο όρο στην Ευρώπη μέσω θαλάσσης 2.000 μετανάστες. Σύμφωνα με στοιχεία του οργανισμού, μέσα στο 2015 περισσότεροι από 1 εκατομμύριο άνθρωποι έχουν φτάσει στην Ευρώπη, δημιουργώντας πολλαπλά εσωτερικά προβλήματα στις χώρες της πρώτης γραμμής, όπως η Ελλάδα, από το έδαφος της οποίας πέρασαν, διαμέσου Τουρκίας, 88 χιλιάδες ψυχές.\nΉδη από τις αρχές του 2016 περισσότεροι από 95 χιλιάδες πρόσφυγες διείσδυσαν στη Γηραιά Ήπειρο. Το τελευταίο διάστημα, η Ευρωπαϊκή Ένωση, σχεδόν η πλειοψηφία των μέσων ενημέρωσης, ο ίδιος ο Πάπας, οι ΜΚΟ, τα Ηνωμένα Έθνη και σύσσωμες οι δυτικές κοινωνίες βρίσκονται στο ίδιο πολιτικό χαράκωμα, διακηρύσσοντας ότι η Ευρώπη πρέπει να καλωσορίσει 20 εκατομμύρια πρόσφυγες, με ό,τι αυτό μπορεί να σημαίνει για το μέλλον των ευρωπαϊκών εθνών και της Χριστιανοσύνης.\nΣτο νέο του βιβλίο «Το τελευταίο καταφύγιο», o επιζών του Ολοκαυτώματος και βραβευμένος με Νόμπελ Λογοτεχνίας Ιμρέ Κερτέζ άσκησε δριμεία κριτική, στην προσπάθεια αντικατάστασης του ευρωπαϊκού πολιτισμού με τη μαζική μετανάστευση. «Η Ευρώπη σύντομα θα πέσει, εξαιτίας του φιλελευθερισμού της, ο οποίος έχει αποδειχθεί παιδαριώδης και αυτοκτονικός. Η Ευρώπη δημιούργησε τον Χίτλερ, και μετά τον Χίτλερ στέκεται σαν μια ήπειρος χωρίς επιχειρήματα: οι πόρτες είναι ανοικτές για το Ισλάμ, κανείς πλέον δεν τολμάει να συζητήσει για τη φυλή και τη θρησκεία, ενώ την ίδια στιγμή το Ισλάμ γνωρίζει μόνο τη γλώσσα του μίσους εναντίον όλων των ξένων φυλών και των θρησκειών», σημειώνει ο Κερτέζ, προσθέτοντας πως ο πολιτισμός φτάνει συνήθως σε ένα στάδιο ωρίμανσης, κατά το οποίο όχι μόνο δεν είναι σε θέση να υπερασπιστεί τον εαυτό του, αλλά κατά ένα φαινομενικά ακατανόητο τρόπο, λατρεύει τον ίδιο τον εχθρό του».\nΑυτό για το οποίο γινόμαστε μάρτυρες σήμερα στην Ευρώπη είναι ένα τρομακτικό deja vu της ιστορίας της πτώσης της αρχαίας Ρώμης. Οι ορθολογιστές Βολταίρος και Γίββωνας απέδωσαν την πτώση της Ρωμαϊκής Αυτοκρατορίας στην ηττοπάθεια, εμπνευσμένη από τον Χριστιανισμό. Κάτι παρόμοιο παρουσιάζεται και σήμερα, με την ύπουλη εισβολή του πνευματικού ρεύματος της Νέας Εποχής. Άλλοι αναλυτές, για να δικαιολογήσουν την πτώση, κατέφυγαν στη διοικητική σκλήρυνση των Ρωμαίων, τη διαφθορά των πολιτικών, την ασυδοσία των χρηματιστών και τη συνενοχή με τους εισβολείς.\nΈνας Γάλλος ιστορικός, ο Μισέλ Ντε Γκεγκέρ, στο πρόσφατο ογκώδες βιβλίο του «Οι τελευταίες ημέρες», εξήγησε ότι η αιτία της πτώσης της αυτοκρατορίας ήταν η δημογραφική κατάρρευση, επαναλαμβάνοντας ουσιαστικά το επιχείρημα του άλλου Γάλλου καθηγητή της Σορβόννης, του Πιέρ Σονύ, ο οποίος στο βιβλίο του «Ένα μέλλον χωρίς μέλλον» ανέλυσε τη δημογραφική κατάρρευση της αυτοκρατορίας και τη μετάβαση από τα 60 εκατομμύρια κατοίκους κατά τη στιγμή του αυτοκράτορα Αυγούστου σε 25-30 εκατομμύρια. Δεν είναι τυχαίο ότι σε πρόσφατο άρθρο του στο «Der Spiegel», θεωρεί ως «εύλογη» την ιδέα χρησιμοποίησης των μεταναστών για την επίλυση των δημογραφικών προβλημάτων της Γερμανίας. Συγκεκριμένα, σύμφωνα με δημογραφικά στοιχεία του εμπειρογνώμονα Herwig Birg, η Γερμανία χρειάζεται 2 εκατομμύρια μετανάστες τον χρόνο για να αποφευχθεί η κατάρρευση, αφού ο πληθυσμός της αναμένεται να μειωθεί κατά 19 τοις εκατόν από το 2060.\nΕν κατακλείδι, όπως η Ρώμη βρισκόταν τον 4ο αιώνα μ.Χ. σε παρακμή, έτσι και η απώλεια της παγκόσμιας ηγεμονίας εκ μέρους των ΗΠΑ σήμερα δημιουργεί αναπόφευκτα ένα καινό ισχύος με πολλαπλές επιπτώσεις. Όλα αυτά, σε συνδυασμό με την ανεξέλεγκτη επέκταση της γραφειοκρατίας, τον εγωιστικό τρόπο διακυβέρνησης των κρατών της Δύσης, μαζί με τις αυξανόμενες θρησκευτικές συγκρούσεις, συναποτελούν μια σταθερή προειδοποίηση, ότι η σημερινή Ευρώπη βαδίζει στο ίδιο καταστροφικό μονοπάτι με την Αρχαία Ρώμη.\nΑπομένει μόνο να δούμε αν υπάρχουν πλέον περιθώρια αντίστασης και χάραξης μιας διαφορετικής πορείας, προκειμένου η Ευρώπη θα διασώσει την πολιτιστική της κληρονομιά, το γόητρο και την κοινή της ιστορία. Για να γίνει όμως κάτι τέτοιο, απαιτείται μια συλλογική, συντονισμένη, αποτρεπτική προσπάθεια από τους λαούς της Δύσης, ούτως ώστε να επιλύσουν το πρόβλημα της μετανάστευσης στον πυρήνα του, που είναι φυσικά η βελτίωση των συνθηκών διαβίωσης μέσα στις ίδιες τις χώρες, από τις οποίες ξεκινούν τα καραβάνια των μεταναστών.\n← O εποικισμός ως όχημα του Ισλάμ\nH νεοταξική αντζέντα της Χίλαρι στο Κυπριακό →


ΗΜΕΡΗΣΙΑ ΠΡΟΣΛΗΨΗ ΘΡΕΠΤΙΚΩΝ ΣΥΣΤΑΤΙΚΩΝ | GOODY'S BURGER HOUSE\nΗμερήσια πρόσληψη θρεπτικών συστατικών\nΕνδεικτική Ημερήσια Πρόσληψη (GDAs)\nΕίναι μετρήσιμος τρόπος που βοηθά στη εξισορρόπηση της διατροφής μας. Η Ενδεικτική Ημερήσια Πρόσληψη δείχνει πόσο (τι ποσοστό) από την Ημερήσια Ανάγκη ενός φυσιολογικού οργανισμού, καλύπτει ένα συγκεκριμένο τρόφιμο, όσον αφορά στις θερμίδες και τα άλλα θρεπτικά συστατικά που αυτό περιέχει.\nΠεριλαμβάνονται προτάσεις για θερμίδες, πρωτεΐνες, λιπαρά, υδατάνθρακες και άλλες παραμέτρους διατροφής.\nΠόσες θερμίδες προβλέπονται\nH Ενδεικτική Ημερήσια Πρόσληψη (GDAs) ποικίλλει από άνθρωπο σε άνθρωπο ανάλογα με ατομικές παραμέτρους όπως το φύλο, η ηλικία, η σωματική διάπλαση, η ημερήσια σωματική δραστηριότητα. Οι μέσοι όροι που υιοθετούνται διεθνώς είναι 2500 kcal (θερμίδες) για άνδρες, 2000 kcal για γυναίκες, και 1600 kcal για παιδιά. Παρόλα αυτά, ο καθένας μπορεί να υπολογίσει τις δικές του καθημερινές ανάγκες σε θερμίδες, πρωτεΐνες, λιπαρά, υδατάνθρακες, ανάλογα με τις ατομικές του παραμέτρους. Tα Goody’s Burger House έχουν αναπτύξει και διαθέτουν αυτό το ειδικό ηλεκτρονικό σύστημα υπολογισμού των ατομικών GDAs, από το οποίο ο καθένας μπορεί από μόνος του να υπολογίσει τις δικές του ημερήσιες ποσότητες.\nΠοια θρεπτικά συστατικά εξετάζονται\nΕνέργεια: Οι περισσότεροι γνωρίζουμε τις θερμίδες (kilocalories ή kcal) ως μονάδα μέτρησης της ενέργειας.\nΠέρα από τους μέσους όρους, και τις ατομικές ποσότητες που ο καθένας μπορεί να υπολογίσει για τον εαυτό του, οι ειδικοί συνιστούν ότι για την απώλεια βάρους θα πρέπει κανείς να υπολογίζει περίπου 500 θερμίδες λιγότερο από την Ενδεικτική Ημερήσια Πρόσληψη.\nΠρωτεΐνες: Οι πρωτεΐνες είναι τα βιολογικά μόρια από τα οποία είναι ουσιαστικά φτιαγμένος ένας οργανισμός.\nΕίναι απαραίτητες για την ανάπτυξη και τη συντήρηση του οργανισμού. Είναι συστατικό το οποίο προσλαμβάνουμε κυρίως από προϊόντα με βάση το κρέας, αλλά βρίσκονται επίσης στα όσπρια, τα γαλακτοκομικά, τα δημητριακά.\nΛιπαρά: Τα λιπαρά είναι επίσης βιολογικά καύσιμα για τον οργανισμό. Περιέχουν διπλάσιες θερμίδες, σε σχέση με τους υδατάνθρακες και τις πρωτεΐνες για το ίδιο βάρος. Παρόλο που είναι απαραίτητα για τον οργανισμό μας, η υπερκατανάλωση λιπαρών μπορεί να οδηγήσει σε ραγδαία αύξηση βάρους.\nΠρόκειται για τα άμυλα και τα σάκχαρα, στοιχεία που παρέχουν τα καύσιμα του οργανισμού.\nΘα πρέπει να συμπεριλαμβάνουμε στα γεύματά μας τροφές όπως ψωμί, πατάτες, δημητριακά, ρύζι και ζυμαρικά, με προτίμηση σε προϊόντα ολικής αλέσεως όποτε αυτό είναι εφικτό.\nΗ Ενδεικτική Ημερήσια Πρόσληψη απορρέει από επιστημονικά δεδομένα: Για τον προσδιορισμό της Ενδεικτικής Ημερήσιας Πρόσληψης έχουν μετρηθεί και επεξεργαστεί οι ανάγκες σε θερμίδες και σε επιμέρους θρεπτικά συστατικά για διάφορες ομάδες πληθυσμού και δίνονται σαν προτάσεις ημερήσιας κατανάλωσης. Έτσι μπορείτε (συνοπτικά αλλά περισσότερο εξειδικευμένα) να υπολογίζετε την ημερήσια πρόσληψη, ώστε να ρυθμίζετε την εξισορρόπηση της διατροφής σας. Για τους υπολογισμούς της Ενδεικτικής Ημερήσιας Πρόσληψης τα Goody’s Burger House έχουν υιοθετήσει:\n1- Τις προτάσεις της μικτής επιτροπής εμπειρογνωμόνων για τη διατροφή, του Οργανισμού Τροφίμων και Γεωργίας του ΟΗΕ και του Παγκόσμιου Οργανισμού Υγείας (FAO- WHO)\n2- Τις Ποσότητες Αναφοράς για την Πρόσληψη Θρεπτικών Ουσιών, που προτείνει και δημοσιεύει Ευρωπαϊκή επιτροπή που συστάθηκε από την Γερμανική, την Αυστριακή και την Σουηδική Επιστημονική Εταιρία Διατροφολόγων.


"Όχι" σε πάγωμα τεκμηρίων από τον Χρ. Σταϊκούρα\nΠρώτη καταχώρηση: Τρίτη, 12 Ιανουαρίου 2021, 11:37\nΟ ΥΠΟΙΚ κ. Σταϊκούρας τόνισε σήμερα σε τηλεοπτική του εμφάνιση ότι προς το παρόν δεν υπάρχει στο τραπέζι ενδεχόμενο «παγώματος» των τεκμηρίων για τα εισοδήματα του 2020 ώστε εργαζόμενοι με μεγάλη μείωση εισοδημάτων τον προηγούμενο χρόνο να μην πληρώσουν υψηλότερο φόρο.\nΠρόσθεσε πάντως ότι, όπως και σε κάθε άλλη ανάλογη περίπτωση, η κυβέρνηση παρακολουθεί την κατάσταση και αν χρειαστεί θα το επανεξετάσει.\nΣε ό,τι αφορά το ενδεχόμενο της μείωσης της προκαταβολής φόρου και για τα εισοδήματα του 2020, τόνισε ότι όπως και πέρυσι ένα τέτοιο θέμα θα εξεταστεί κοντά στον χρόνο υποβολής των δηλώσεων εισοδήματος, δηλαδή το δεύτερο τρίμηνο του χρόνου.\n«Έχουμε συνέχεια κατά νου τη διατήρηση της ρευστότητας των επιχειρήσεων» τόνισε χαρακτηριστικά ο υπουργός Οικονομικών.\nΣχετικά με τις επιστροφές για τους ιδιοκτήτες με μειωμένα ενοίκια τόνισε ότι από χθες υπογράφηκε η απόφαση για την καταβολή του 50% για τα μειωμένα ενοίκια του Νοεμβρίου μέχρι και το τέλος εβδομάδας και η αντίστοιχη επιστροφή για τον Δεκέμβριο θα γίνει στις αρχές Φεβρουαρίου.\nΣε ό,τι αφορά στην επιστροφή του 80% για τα μηδενικά ενοίκια Ιανουαρίου, τόνισε ότι η διαδικασία θα είναι ταχύτερη, καθώς δεν υπάρχει η προϋπόθεση από μέρους του ιδιοκτήτη να δηλώσει το μειωμένο ενοίκιο. Συνεπώς η πληρωμή θα γίνει μέσα στον επόμενο μήνα.\nΟ κ. Σταϊκούρας επανέλαβε για άλλη μια φορά ότι η κυβέρνηση θα συνεχίζει να στηρίζει για όσο χρειαστεί τις επιχειρήσεις και τους εργαζομένους.\nΤόνισε ότι η οικονομία είναι δύσκολο να αντέξει και τρίτο κύμα πανδημίας αλλά η κυβέρνηση και ειδικά το Υπουργείο Οικονομικών έχει τους πόρους να συνεχίσει να στηρίζει την οικονομία όπως έκανε και μέχρι τώρα. Επισήμανε ότι τα ταμειακά διαθέσιμα φτάνουν τα 32,5 δισ. ευρώ και ανανεώνονται και θα συνεχίσουν να ανανεώνονται μέσα από τον δανεισμό από τις αγορές.\nΤελευταία ενημέρωση: Τρίτη, 12 Ιανουαρίου 2021, 11:56


Ταβέρνα Κοττάνη, Ξάνθη - Κριτικές εστιατορίων - Tripadvisor\nΤαβέρνα Κοττάνη: Εστιατόρια στην περιοχή\nΤαβέρνα Κοττάνη, Ξάνθη\n155 κριτικές#1 από 66 εστιατόρια (Ξάνθη)€ΨητοπωλείοΜεσογειακήΕλληνική\nΞάνθη 673 00 Ελλάδα+30 694 500 9855ΙστότοποςΜενού\n5,0 155 κριτικές\nΝο 1 από 7 Ψητοπωλείο - Ξάνθη\nΝο 1 από 66 Εστιατόρια - Ξάνθη\nΞάνθη 673 00 Ελλάδα\n+30 694 500 9855\nΓεύση από άλλη εποχή\nΑπίστευτο τοπίο. Φανταστικό φαγητό. Παράδοση και κουλτούρα των Πομάκων. Ευγενεστατατη άνθρωποι. Ο δρόμος είναι λίγο δύσκολος αλλά αξίζει τον κόπο\nΌτι καλύτερο.Συνδιάζει εκδρομή, καλό φαγητό, καθαριότητα , υπέρ φιλικό προσωπικό και περιβάλλον. Μόνο αν πάς, θα καταλάβεις 💙\nΧαμένος στη φύση!!!\nΤι να πει κανείς για αυτή τη ταβέρνα... Ο ορισμός του παραδοσιακού και του αφθεντικου φαγητού. Ο κος Τζεμηλ (ο ιδιοκτητης) έχει μετατρέψει το πατρικό του σπίτι σε ένα <<μουσείο>> που διατυπώνει την πομακικη κουλτούρα και πως ήταν τα σπίτια πριν από κάποιες δεκαετίες. Πάνω...σε αυτό το πλαίσιο βασίζονται όλα τα πιάτα που έχει στο μενού του, τα οποία είναι εντυπωσιακά και ιδιαίτερα τόσο στη γεύση, όσο και στην μυρωδιά τους. Εκτός από τα μαγειρευτά, είναι εξαιρετική και η σούβλα του, η οποία ψήνεται περιστρεφοντας την ένας νερομηλος. Αξίζει η επίσκεψη σας εκεί. Το γεγονός ότι η πρόσβαση είναι λίγο ιδιαίτερη τα τελευταία χλμ που είναι χωματοδρομος και ότι είναι αρκετά μακριά από την πόλη,είναι τα μόνα αρνητικά. Όμως, αυτά είναι που το καθιστούν τόσο ιδιαίτερο σαν μέρος και από αυτό μπορεί ο καθένας να φανταστεί ότι για να είναι τόσο μακριά και απομονωνενο, πάει να πει ότι έχει κάτι που αξίζει... Σκεφτείτε ότι για να έμαθε και να επισκέφθηκε ο Μαμαλάκης την ταβέρνα του κου Τζεμηλ, μάλλον κάτι σημαίνει αυτό.Περισσότερα\nΗ ταβέρνα Κοττανη σου προσφέρει την ευκαιρία να γνωρίσεις μια Ελλάδα που οσοι ζούμε σε μεγαλουπόλεις ξεχνάμε ότι υπάρχει. Ξεκινώντας απ Ξάνθη πρόκειται για μια απαιτητική αλλά ευχάριστη διαδρομή 1μιση ώρα. Το πιο κουραστικό σημείο ειναι 5 χιλιόμετρα δρόμου με χώμα και πέτρες το οποίο...για να καλυφθεί θέλει κανα 20 λεπτό οδήγησης. Χαμηλή ταχύτητα και δεν ειναι καθόλου επικίνδυνο ούτε για τον οδηγό ούτε για το αμάξι. Όλη η διαδρομή ειναι μαγευτική το ίδιο κ ο προορισμός. Τα κρεατικά θα σας ανταμείψουν για τον κόπο σας το ίδιο κ ο λογαριασμός!Περισσότερα\nΌλα είναι ένα κι ένα, οικογενειακή ταβέρνα με αυθεντικές γεύσεις που θα σου έρχονται στο μυαλό για καιρό αφότου δοκιμάσεις!\nΗ κριτική αφορά τα φασόλια γίγαντες στο φούρνο ...Σας τα συνιστούμε, ειδικά το χειμώνα με τουρσί παραγωγής τους.\nΤο καλύτερο φαγητό. Το συνιστώ ανεπιφύλακτα.\nΤο καλύτερο φαγητό που έφαγα ποτέ. Οι άνθρωποι μοναδικοί. Ατμόσφαιρα ζεστη. Ενα υπεροχο πεντακάθαρο μαγαζί. 🌍👍🇬🇷\n10 χιλ. μετά τις ιαματικές πηγές Θερμών Ξάνθης και τα 5 σε χωματόδρομο που σε κάποια σημεία θέλει προσοχή, αλλά αξίζει τον κόπο. Πρόκειται για μια ταβέρνα-λαογραφικό μουσείο. Άλλωστε ο πάνω χώρος λειτουργεί ως τέτοιο. Το φαγητό νοστιμότατο, η ατμόσφαιρα κάτι παραπάνω από ζεστή, οι...ιδιοκτήτες ευγενικοί και αυθεντικοί, οι τιμές απόλυτα λογικές. Η κράτηση ίσως είναι χρήσιμη για να αποφύγετε τυχόν αναμονή.Περισσότερα\nΑν και όλοι μας έχουμε διαφορετικά γούστα πιστεύω πώς μία ευκαιρία να γνωρίσεις το μαγαζί επιβάλλεται. Το όλο περιβάλλον της ταβέρνας της φύσης και το οι άνθρωποι που το λειτουργούν είναι που θα σε κάνουν να το αγαπήσεις και να το επισκεφτείς αρκετές φορές ακόμα.\nβολτα στα πομακοχωρια\nΖεστη ατμοσφαιρα εξαιρετικος χωρος διακοσμημενοςεξαιρετικα.Νοστιμα φαγητα υπεροχοι ανθρωποι καλες τιμες η διαδρομη ειναι λιγο δυσκολη στο χωματοδρομο .Θα ξαναπαμε περασαμε υπεροχα.\nΛάβετε γρήγορα απαντήσεις από το προσωπικό του Ταβέρνα Κοττάνη και από προηγούμενους επισκέπτες.\nΣυχνές ερωτήσεις για: Ταβέρνα Κοττάνη\nΠοια είναι η βαθμολογία του Ταβέρνα Κοττάνη;\nΤο Ταβέρνα Κοττάνη έχει βαθμολογηθεί ανάλογα στις ακόλουθες κατηγορίες από τους ταξιδιώτες του Tripadvisor:


O Πάνος Μουζουράκης σε video clip που θυμίζει «Πόλεμο των Άστρων»! (vid) - Η Βραδυνή\nΑνατρεπτικός για μια ακόμη φορά ο δημοφιλής τραγουδιστής\nΤο ολοκαίνουργιο μουσικό βίντεο του τραγουδιού «Bollywood» του Πάνου Μουζουράκη έχει ήδη κυκλοφορήσει!\nΤη σκηνοθεσία σε αυτό ανέλαβε ο Κώστας Καρύδας. Η ιστορία του video clip περιστρέφεται γύρω από τη ζωή ενός ζευγαριού σε περιβάλλον… video game, με σκηνές γεμάτες ένταση, πάθος και ανατροπές!\nΗ αμφίεση του Πάνου Μουζουράκη θυμίζει τζεντάι από την ταινία «Πόλεμος των Άστρων», ενώ τη σύντροφο του τραγουδιστή υποδύεται η δημοσιογράφος και παρουσιάστρια Δάφνη Καραβοκύρη.\nΕτικέτες: video clip, Δάφνη Καραβοκύρη, δημοσιογράφος, Πάνος Μουζουράκης, τραγούδι, τραγουδιστής


Λειβάδια Ανδρου: "Δρόμο παίρνω, δρόμο αφήνω"*\n"Δρόμο παίρνω, δρόμο αφήνω"*\nΣήμερα η μέρα είναι για περπάτημα. Μετά από το χθεσινό φαγοπότι ένας μεγάλος περίπατος είναι ότι πρέπει. Εμπρός λοιπόν, ίσα κάτω τις ποταμοί και εμείς που ζούμε μακριά και εμείς νοερά "ίσα κάτω τοις ποταμοί"\nΧάρα Χάτσι Μπου! σημαίνει να τρώει κανείς ώσπου να χορτάσει κατά 80%. Καμιά σχέση με την δική μας περίπτωση!\n* μπας και καούν τα λίπη!\nBoul_boul 26 Δεκεμβρίου 2011 - 9:16 π.μ.\nBoul_boul 26 Δεκεμβρίου 2011 - 9:18 π.μ.\nΔιαβάζω την βιογραφία του Steve Jobs.\nΈτρωγε χόρτα και φρούτα, ήταν φανατικός χορτοφάγος. Αυτό δεν τον έσωσε από την... μοίρα του!\n“χάρα χάτσι μπου”\nAMEΛAOΣ 26 Δεκεμβρίου 2011 - 9:20 π.μ.\nΚΑΛΗΜΕΡΑ! ΛΙΓΟ ΚΑΙ ΑΠ ΟΛΑ. ΟΛΑ ΧΡΕΙΑΖΟΝΤΑΙ ΣΤΟΝ ΟΡΓΑΝΙΣΜΟ. ΕΔΩ ΒΡΕΧΕΙ...\nBoul_boul 26 Δεκεμβρίου 2011 - 9:25 π.μ.\n"Ναι κάναμε γενοκτονίες" - Φωνές λογικής από την Τουρκία\nΟι Τούρκοι "τα χάνουν" έτσι όμως γίνεται, με την "ανάπτυξη" που έχουν τους "παίρνει" να κάνουν και λίγη "αυτοκριτική" ενώ εμείς απλά αυτομαστιγωνόμαστε. Έχει πάντως ενδιαφέρον τι άλλο θα πουν. Αυτοί κοιτάνε ψηλά τον ουρανό, εμείς ψάχνουμε να βρούμε τον πάτο.\n"Άς όψεται η άτιμη κοινωνία που άλλους τους κατεβάζει και άλλους τους ανεβάζει στα τάρταρα."\nΓαρουφαλλιά 26 Δεκεμβρίου 2011 - 10:28 π.μ.\nΚαλημέρα και από εμένα. Δεν νομίζω οτι ειναι καλή ιδέα για περπάτημα σήμερα, με 8 μποφώρ και πολύ πολύ κρύο. Μόνο τρέχοντας θα το αντέξεις το κρύο. Προτιμώ τη ζεστασιά του σπιτιού και ας πάρω όλες τις χθεσινές θερμίδες.\nkoutroulo 26 Δεκεμβρίου 2011 - 10:42 π.μ.\nΓαρουφαλια μου αληθεια 3 βαθμούς εχει στα Λειβάδια όπως λεει στο blog????\nεδω πάντως εχει 7 βθμούς!!!\nBoul_boul 26 Δεκεμβρίου 2011 - 10:43 π.μ.\nΕδω έχει πολύ παγωνιά και 7oC, θα περπατήσω μέχρι την Ακρόπολη. Χρόνια πολλά Γαρουφαλιά\nΑΛΛΟΔΑΠΗ 26 Δεκεμβρίου 2011 - 11:14 π.μ.\nKALHMERA,ΜΟΛΙΣ ΓΥΡΙΣΑ ΑΠΟ ΤΟΙΣ ΠΟΤΑΜΟΙ!!ΓΑΡΟΥΦΑΛΙΑ ΓΕΡΑΣΕΣ???ΗΤΑΝ ΠΟΛΥ ΩΡΑΙΑ ΒΟΛΤΑ,ΟΣΟ ΠΕΡΠΑΤΑΣ ΤΟΣΟ ΖΕΣΤΑΙΝΕΣΕ!!ΦΥΣΙΚΑ ΑΝΘΡΩΠΟ ΔΕΝ ΣΥΝΑΝΤΙΣΑ!!\nκαψοραχη 26 Δεκεμβρίου 2011 - 11:15 π.μ.\nεγω περπατησα πρωι πρωι που βγηκε ο γομαροσκυλος βολτα και το δαγκωσα! μονο τα ματια φαινοντουσαν απο κασκωλ,σκουφους κλπ(ακους Παπουτση?)και παρόλα αυτα τουρτουριζα! ομως και με μηδεν βαθμους "κατω τις ποταμοι" σημερα θα τους πηγαινα!! σε αυτην την λατρεμενη διαδρομη δεν καιγονται μονο θερμιδες αλλα και καρδιες!\nκαθομαι σαν χαζη και βλεπω την φωτογραφια .............\nΓαρουφαλλιά 26 Δεκεμβρίου 2011 - 12:06 μ.μ.\nΑλλοδαπή μου γέρασα, γιατί μέχρι τον κήπο βγήκα και τρέχανε τα μάτια μου από το κρύο. Έχω γίνει σπιτόγατος γιατί μου λείπει η ζεστασιά του σπιτιού. Πάντως δεν έχει 3 βαθμούς, το θερμόμετρο δείχνει 7, αλλά το αισθάνεσαι για 3 από τον αέρα.\nΑνώνυμος 26 Δεκεμβρίου 2011 - 5:37 μ.μ.\nBoul_boul 26 Δεκεμβρίου 2011 - 5:48 μ.μ.\nalectoris chukar for ever!!! 26 Δεκεμβρίου 2011 - 6:07 μ.μ.\nΟ πρόεδρος Λωνιδης και εγώ σας ευχόμαστε χρόνια πολλά καθισμενοι εμπρος από το τζάκι στα Λειβαδιά.\nΑΜΕΛΑΟΣ 26 Δεκεμβρίου 2011 - 6:09 μ.μ.\nΤΙ ΕΝΔΙΑΦΕΡΟΝ; ΜΕ 80-85 ΘΕΡΜΙΔΕΣ ΜΕΣΟ ΟΡΟ, ΟΥΤΕ ΜΙΣΟ ΚΟΥΡΑΜΠΙΕ ΔΕΝ ΚΑΙΕΙ ΚΑΠΟΙΟΣ...\nBoul_boul 26 Δεκεμβρίου 2011 - 6:12 μ.μ.\nΕ λίγο από εδώ, λίγο από εκεί κάτι γίνεται.\nΛωνίδη, Alectoris πολλά φιλιά


Επιτέλους ήρθε η άνοιξη, άργησε λίγο αλλά ήρθε! Ποιο κοντινό προορισμό θα επιλέξεις εσύ για να ξεφύγεις αυτό το σαββατοκύριακο; Όποιος και αν είναι εμείς σου ετοιμάσαμε το νεσεσέρ με ότι χρειάζεσαι και πάμε να τα δούμε ένα προς ένα.\nΉρθε η ώρα να σταματήσεις να έχεις τα καλλυντικά σου δεξιά και αριστερά και να τα χάνεις από τη στιγμή που υπάρχει το bagie και μπορείς να βρεις μεγάλη ποικιλία όχι μόνο σε νεσεσέρ αλλά και σακ βουαγιάζ και βαλίτσες. Μπορείς λοιπόν να έχεις όλα σου τα καλλυντικά σε αυτό το κομψό νεσεσέρ το οποίο έχει λεπτομέρειες από δερματίνη για ένα πιο chic look και φυσικά ιμάντα μεταφοράς για να σου κάνει τη ζωή πιο εύκολη. Αν θες να το κάνεις δικό σου μπορείς να πατήσεις στο κουπόνι «thatslife» και να έχεις και έκπτωση 10% και φυσικά μη ξεχνάς με αγορές άνω των 80 ευρώ έχεις δώρο και μια αθλητική τσάντα.\nΗ επιστροφή μιας αγαπημένης skincare σειράς είναι γεγονός! Η νέα σειρά περιποίησης προσώπου Carrot επιστρέφει ανανεωμένη και πιο βιώσιμη από ποτέ, αφού τα προϊόντα της είναι εμπλουτισμένα με εκχύλισμα από βιολογικά καρότα και οι συσκευασίες τους είναι 100% ανακυκλώσιμες. Το Carrot Wash Energising Face Cleanser, είναι εμπλουτισμένο με 93% συστατικά φυσικής προέλευσης και δημιουργεί αφρό στη στιγμή και ενεργοποιεί την επιδερμίδα, αφήνοντάς την καθαρή, πιο απαλή και τονωμένη. Παράλληλα, αποσυμφορεί τους πόρους και βελτιώνει την εμφάνισή τους απομακρύνοντας αποτελεσματικά τους καθημερινούς ρύπους.\nΠώς θα προστατέψεις το πρόσωπο σου το καλοκαίρι από τις βλαβερές ακτίνες του ήλιου; Χρησιμοποιώντας φυσικά το αντηλιακό προσώπου Lancôme UV καθώς προστατεύει ενάντια στη ρύπανση και στις ακτίνες του ήλιου και παράλληλα καταπολεμάει τις καφέ κηλίδες φωτίζοντας τον τόνο της επιδερμίδας. Το εκχύλισμα τριαντάφυλλου ανακουφίζει τις ευαισθησίες τις επιδερμίδας. Σε δύο μορφές, gel ή κρέμα για να διαλέξεις εκείνη που σου ταιριάζει καλύτερα.\nΦυσικά και τα μαλλιά σου εκτός από το πρόσωπο σου χρειάζονται προστασία από τον ήλιο. Η σειρά Soleil, που αναβαθμίζεται για το 2019, ανανεώνεται πλήρως και συνεχίζει τη μακρόχρονη παράδοση της Kérastase στην εξειδικευμένη αντιηλιακή περιποίηση των μαλλιών με τη χαρακτηριστική\nλαμπερή συσκευασία της στο χρώμα του κόκκινου και νέο άρωμα. Το καλοκαίρι έχει τη δική του μοναδική αύρα. Έχει αυτό το ιδιαίτερο συναίσθημα, τη διάθεση,\nτο δυνατό vibe που συνδυάζει την ένταση της υψηλής θερμοκρασίας με τον ατίθασο χαρακτήρα της περιπέτειας. Είναι η επιτομή της φύσης, το αποκορύφωμα μιας ολόκληρης χρονιάς ανάπτυξης και μεταμόρφωσης. Αυτό ακριβώς το συναίσθημα αιχμαλώτισε η Kérastase με το Ivresse Solaire, το λουλουδένιο άρωμα της νέας σειράς Soleil. Μεθυστικό και τροπικό, φέρνει στον νου ένα εξωτικό νησί σε πλήρη άνθιση, έναν παράδεισο ιδανικό για μια συναρπαστική απόδραση. Οι νότες του γιασεμιού, της τουμπερόζας και του ylang ylang περικλείονται μέσα σε μια πλούσια καρδιά που συνθέτουν το γάλα καρύδας, οι κόκκοι tonka\nκαι το κεχριμπάρι, δημιουργώντας ένα αισθησιακό, σαγηνευτικό αποτέλεσμα. Το άρωμα αυτό δεν είναι μια εμπειρία μόνο για το ντους. Η συνδυαστική εφαρμογή των προϊόντων ντύνει τα μαλλιά με ένα πέπλο αρώματος που διαρκεί όλη την ημέρα, σαν μια γλυκιά καλοκαιρινή ιστορία που αγγίζει όλες τις αισθήσεις και σας συντροφεύει καθ’ όλη τη διάρκεια του καλοκαιριού.\nΜια extra-large εκδοχή του εμβληματικού σακιδίου πλάτης της Eastpak, Pak’r® Padded. Συνδυάζει την ρετρό ατμόσφαιρα του ανακλαστικού ιστού\n(reflective webbing) και την έντονη χρωματικά λωρίδα ( h i g h – c o n t r a s t s t r i p i n g ) , με την πρόσθετη λειτουργικότητα της ενισχυμένης εσωτερικής\nθήκης για φορητούς υπολογιστές και τις διπλές μπροστινές τσέπες με φερμουάρ. Σύμφωνα με την ιαπωνική τάση για oversized τσάντες και αξεσουάρ. Εμπνευσμένη από την εκκωφαντική απλότητα του vintage αθλητικού στυλ, κάθε δημιουργία χαρακτηρίζεται από έντονο color blocking, κυρίως με βασικά χρώματα 8-bit, ενώ το\nχαρακτηριστικό “taping” της White Mountaineering ενισχύει τη συνοχή με την υπόλοιπη SS19 συλλογή του brand.\nΜε τη νέα σειρά αφρόλουτρων, NIVEA Clay Fresh Showers, η NIVEA καινοτομεί, χρησιμοποιώντας ως βασικό συστατικό της σειράς, τον άργιλο και αναπτύσσει μια νέα φόρμουλα που ισορροπεί ιδανικά τον σωστό καθαρισμό της επιδερμίδας, την φρεσκάδα και φυσικά, την φροντίδα. Η σειρά NIVEA Clay Fresh Showers υπόσχεται βαθύ καθαρισμό σε όλο το σώμα, χωρίς όμως να ξηραίνει την επιδερμίδα μας αφήνοντάς την βελούδινα απαλή! Όπως και για το βασικό συστατικό της νέας σειράς η NIVEA εμπιστεύεται την φύση και για τα αρώματά της! Ginger, βασιλικός, μπλε αγαύη και λεβάντα αποτελούν τους αρωματικούς συνδυασμούς της σειράς NIVEA Clay Fresh Showers που «χρωματίζουν» μοναδικά την κάθε μας διάθεση!\nΕίμαστε έτοιμες να υποδεχτούμε το φετινό καλοκαίρι, όμορφες, γεμάτες ζωντάνια και ανανέωση! Φυσικά, για να δώσουμε μια εξαιρετική λάμψη στην εμφάνισή μας, επιλέγουμε πάντα το απόλυτο beauty trend των χεριών μας: τα ημιμόνιμα βερνίκια από τα Laloo Cosmetics για ακόμη ένα συγκλονιστικό ραντεβού με το καλοκαίρι!Τα Laloo Cosmetics είναι εδώ, με χρώματα και αποχρώσεις που θα συναρπάσουν, θα ανεβάσουν τη διάθεσή μας και θα μας κάνουν όμορφες, γεμάτες με positive vibes! Αποχρώσεις γεμάτες άποψη, στυλ, γοητεία: κοραλλί, κόκκινο, γαλάζιο, ciel, κίτρινο, ροζ και πολλά άλλα χρώματα… και τι άλλο να ζητήσετε από το φετινό καλοκαίρι;\nMπορεί να ακούγεται κλισέ, αλλά, όταν μιλάμε για look «I woke up like this» ή για την τέχνη του ανεπιτήδευτα κομψού στιλ, οι Γαλλίδες διαθέτουν αναμφισβήτητα ένα ορισμένο je ne sais quoi. Στην πραγματικότητα, το παριζιάνικο μακιγιάζ προστάζει μόνο μια διάφανη στρώση ρουζ και μια διακριτική πινελιά κραγιόν. Γι’ αυτό, η\nLancôme παρουσιάζει ένα νέο τολμηρό δίδυμο: το κραγιόν L’ Absolu Mademoiselle Shine και το εμβληματικό Blush Subtil.\nΟι γυναίκες που τα φορούν μαζί ωθούνται από ένα αδάμαστο πνεύμα ελευθερίας, από την επιθυμία να τονίσουν τη φυσική τους ομορφιά. Χάρη σε εκείνες, κάθε γυναίκα είναι ελεύθερη να αναδείξει τη Mademoiselle που κρύβει μέσα της.


Το καφέ της Μονεμβασιάς με τη θέα που κόβει την ανάσα – Newsbeast - Νέα και Ειδήσεις από τον Πύργο,την Ηλεία,την Πελοπόννησο,την Ελλάδα και τον Κόσμο όλο!\nΑρχική Το καφέ της Μονεμβασιάς με τη θέα που κόβει την ανάσα – Newsbeast\nΤο καφέ της Μονεμβασιάς με τη θέα που κόβει την ανάσα – Newsbeast\nΕίναι γεγονός πως από όπου κι αν κοιτάξεις τον «τόπο των ερωτευμένων», την καστροπολιτεία της Πελοποννήσου με την παγκόσμια εμβέλεια, εντυπωσιάζεσαι.\nΓια τη θρυλική Μονεμβασιά ο λόγος, που πήρε το όνομά της από τη μία και μοναδική είσοδό της («μόνη» και «έμβαση») και τραγουδήθηκε απ’ όλους ως το «Γιβραλτάρ της Ανατολής».\nΤο μεσαιωνικό φρούριο πάνω στον βράχο με τα πλακόστρωτα σοκάκια, τα εντυπωσιακά αρχοντικά, τις ατμοσφαιρικές καμάρες, τις πανέμορφες εκκλησίες και τα μυριάδες πέτρινα σκαλιά που σε καλούν σε ένα ταξίδι στον χρόνο.\nΈνα ταξίδι που ξεκινά μόλις περάσεις την πύλη του κάστρου και αντικρύσεις το κεντρικό σοκάκι της Μονεμβασιάς, τη «Μέση Οδό» κατά τους Βυζαντινούς.\nΗ επίσκεψη στη Μονεμβασιά είναι εμπειρία. Η ατμόσφαιρά της μοναδική, με τα χρώματα της πέτρας και της θάλασσας να κυριαρχούν στον ορίζοντα και τις αυστηρές γεωμετρικές γραμμές της να προκαλούν δέος.\nΗ βόλτα στην Πάνω Πόλη επιβεβλημένη, με τα αρχοντικά και την Αγία Σοφία που μοιάζει σχεδόν σαν να αιωρείται, έτσι όπως κρέμεται στην πλαγιά πάνω από τη θάλασσα, να κόβουν την ανάσα.\nΈνας τέτοιος παραμυθένιος προορισμός δεν θα μπορούσε παρά να έχει και το «παρατηρητήριο» που του αξίζει, εκεί όπου σπεύδουν οι ερωτευμένοι για να αγναντέψουν τη θέα, αλλά και κάθε ταξιδιώτης που αναζητεί τη μαγεία του παρελθόντος.\nΓια το Malvasia Cafe ο λόγος, το καφενεδάκι του ξενοδοχείου Malvasia, που διαθέτει την καλύτερη ίσως θέση στο κάστρο για να αφήσεις το μάτι σου να ξεκουραστεί στα απλόχερα δώρα του χρόνου και της φύσης.\nΜε θέα το πέλαγος, με «καταπληκτική θέα», «υπέροχη θέα», «μαγευτική θέα», «εξαιρετική θέα», όπως ομολογούν όσοι κάθισαν εδώ και είπαν να μοιραστούν την εμπειρία τους.\nΈνα καφέ που η τοποθεσία του και μόνο στην άκρη του κάστρου φτάνει για να σε αποζημιώσει μετά το πολύωρο περπάτημα.\nΓραφικότητα, παράδοση και χορταστικές ματιές στη Μονεμβασιά και το βαθύ γαλάζιο που την τυλίγει…\nΠέρασε η συμφωνία με τη Λιβύη από την τουρκική Βουλή – News.gr\nΑυτεπάγγελτη έρευνα στην αγορά τροφής για τη σίτιση γουνοφόρων ζώων – Newsbeast\nΣε ποια χώρα θα βάζουν κόκκινο πανί ή σημαία έξω από τα σπίτια τους όσοι δεν έχουν εμβολιαστεί για την ιλαρά\nΤούρκος στρατιώτης σκοτώθηκε από όλμο Κούρδων στη Συρία – News.gr


«Δεν έχει ναύτες πλέον το ελληνόκτητο βαπόρι» και αιτία είναι οι συνδικαλιστές | Ναυτικά Χρονικά\nΑρχική Ναυτιλιακή Πολιτική «Δεν έχει ναύτες πλέον το ελληνόκτητο βαπόρι» και αιτία είναι οι συνδικαλιστές\n«Δεν έχει ναύτες πλέον το ελληνόκτητο βαπόρι» και αιτία είναι οι συνδικαλιστές\nΣε σημερινές του δηλώσεις στον ραδιοφωνικό σταθμό Alpha 98,9 και στους δημοσιογράφους Δήμο Βερύκιο και Σπύρο Λάμπρου, ο πρόεδρος της Ένωσης Ελλήνων Εφοπλιστών, κ. Θεόδωρος Βενιάμης, προέβη σε σημαντικές καταγγελίες, με κυριότερη ότι οι συνδικαλιστές είναι αυτοί που εμποδίζουν τους Έλληνες να δουλέψουν στα καράβια με μισθό €1.800.\nΧαρακτηριστικά, ο κ. Βενιάμης δήλωσε ότι «δεν έχει ναύτες πλέον το ελληνόκτητο βαπόρι» και πως «σε 5.000 ελληνόκτητα πλοία δεν υπηρετούν ούτε πέντε Έλληνες».\nΟ κ. Βενιάμης τόνισε πως ο ίδιος «τα τελευταία χρόνια έχω φέρει σε κάθε κυβέρνηση το αίτημα να επαναφερθεί η έννοια της ναυτοσύνης. Πώς όμως; Να δώσουμε το δικαίωμα να ανέβουν οι Έλληνες ναύτες με ανταγωνιστικά μισθολόγια με βάση τη σύμβαση που υπερασπίζεται η ΠΝΟ για τους ξένους ναυτικούς που υπηρετούν στα πλοία. Αυτήν έχουμε προτείνει ώστε να δώσουμε νέες θέσεις εργασίας με βάση τα διεθνή κρατούντα».\nΜάλιστα, εξαπολύοντας επίθεση στον πρόεδρο της ΠΕΝΕΝ Αντώνη Νταλακογιώργο, ανέφερε ότι ο κ. Νταλακογιώργος «δεν εκπροσωπεί την ποντοπόρο ναυτιλία», ενώ σημείωσε ότι «Να μας πει ο κ. Νταλακογιώργος πόσο έχει υπηρετήσει στα πλοία. Αν μπορέσει να βγάλει μια ανακοίνωση, να καταθέσει τη δική του προϋπηρεσία. Δε μπορεί να μη δίνει κάποιος που κάθεται σε μια καρέκλα να κόβει το συνταγματικό δικαίωμα σε νεαρούς Έλληνες να βρουν δουλειά. Ας δει τι συμβαίνει στην ξηρά. Επάνω σε ένα πλοίο έχουμε 18 άτομα για κατώτερο πλήρωμα. Αν σήμερα σαν Έλληνες πλοιοκτήτες απορροφήσουμε στην αρχή 10 μετά 20 μετά 50 χιλιάδες… Να βγει ο κ. Νταλακογιώργος να πει πόσοι Έλληνες ναύτες υπηρετούν στα βαπόρια. Αμφιβάλλω αν υπάρχουν πάνω από 10. Ο Νταλακογιώργος και άλλοι έχουν σφραγίδες και μπλοκάρουν το σύστημα. Υπάρχουν σωματεία για ειδικότητες που έχουν καταργηθεί».\nΠροηγούμενο άρθροTο βραβείο «BEST PSC PERFORMANCE» έλαβε το πετρελαιοφόρο AEGEAN POWER\nΕπόμενο άρθροΑνάπτυξη συστήματος ανεφοδιασμού καυσίμου LNG για πλοία της MSC Cruises


Η Γενιά των 700 ευρώ: Η επιχειρηματικότητα ως δυνατότητα στην τριτοβάθμια εκπαίδευση\nΗ επιχειρηματικότητα ως δυνατότητα στην τριτοβάθμια εκπαίδευση\nΗ τριτοβάθμια εκπαίδευση στην Ελλάδα είναι κρατική και, ίσως φυσιολογικά, αναπαράγει το δικό της πρότυπο. Οι κατά καιρούς αγώνες υπεράσπισης επαγγελματικών δικαιωμάτων, κατά των ιδιωτικών πανεπιστημίων και κατά της εξίσωσης ΑΕΙ – ΤΕΙ πιο παλιά, είναι δείγματα ενός παλαιού τρόπου αντίληψης του πανεπιστημίου και του κοινωνικού του ρόλου.\nΩστόσο, εμείς πιστεύουμε πως το ελληνικό πανεπιστήμιο, ακόμα και κρατικό όπως είναι, παράρτημα ουσιαστικά της κεντρικής διοίκησης του Υπουργείου και με τις παρούσες στρεβλώσεις του, οι οποίες πριν την επόμενη αναθεώρηση του Συντάγματος και του άρθρου 16 δεν πρόκειται να αλλάξουν, μπορεί να συνεισφέρει σε μια μικρή μετατόπιση του κέντρου βάρους του προς την κοινωνία και την αγορά και, τελικά, να ωφελήσει τους ίδιους τους φοιτητές του.\nΟι τελειόφοιτοι των πανεπιστημίων έχουν τις εξής επιλογές: συνέχιση των σπουδών με μεταπτυχιακά ή αναζήτηση εργασίας στον δημόσιο ή ιδιωτικό τομέα. Το πανεπιστήμιο έχει καταρρίψει ως αξία την επιχειρηματικότητα, και μέσα από την ιδεολογικά κυρίαρχη στάση άρνησης απέναντι στην έννοια της ιδιωτικής οικονομίας και μέσω των φοιτητικών «αγώνων» ενάντια σε οποιαδήποτε μορφή μπορεί να πάρει η είσοδος της τρομερής αγοράς στους «ναούς» της γνώσης.\nΠιστεύουμε πως υπάρχει τρόπος τα πανεπιστήμια να μετατρέψουν το φόβο τους σε πλεονέκτημα και να κερδίσουν τα ίδια από την είσοδο της δυνατότητας του επιχειρείν για τους τελειόφοιτούς τους, βοηθώντας και στην κοινωνική κινητικότητα ανθρώπων που δεν έχουν οικογενειακά σχέση με το επιχειρείν και, φυσικά, στην άνοδο του επιπέδου του εγχώριου επιχειρηματικού ανθρώπινου δυναμικού και, κατ’ επέκταση, των δυνατοτήτων της οικονομίας μας.\nΔεν έχει καμία ιδιαίτερη πρωτοτυπία η πρότασή μας αλλά, λαμβάνει υπόψη κάποιες από τις κατεστημένες πεποιθήσεις του ελληνικού πανεπιστημίου και της κοινωνίας μας.\nΗ παρ’ ολίγον χρεωκοπία της χώρας θα κάνει ένα καλό. Θα κλείσει την πόρτα εισόδου στο Δημόσιο. Οι νέοι που θα μπουν στα πανεπιστήμια από φέτος, ξέρουν πια ότι το πάρτυ των διορισμών τελείωσε και πως το κράτος δεν θα απορροφήσει σχεδόν κανέναν από αυτούς. Το πανεπιστήμιο πρέπει να προετοιμάσει τους νέους αυτούς για μια οικονομία εντελώς διαφορετική από αυτήν στην οποία μεγαλώσαμε εμείς οι g700. Δηλαδή, αντί να προετοιμάσει τους υπαλλήλους και τους προστατευμένους επιστήμονες επαγγελματίες της μεταπολίτευσης, να δημιουργήσει τις συνθήκες ανάδειξης του νέου επιστήμονα εξωστρεφούς επιχειρηματία.\nΚατ’ αρχάς, μαθήματα οικονομικών και διοίκησης επιχειρήσεων μπορούν να μπουν ως επιλογές σε ένα ευρύτερο φάσμα σχολών από αυτό που είναι σήμερα. Οι φοιτητές μπορούν στο τελευταίο έτος φοίτησής τους να επιλέξουν αντί της διπλωματικής εργασίας, μια μορφή «πρακτικής επιχειρηματικής εξάσκησης». Είτε ατομικά, είτε σε ομάδες οι φοιτητές με την επίβλεψη ενός καθηγητή και τη βοήθεια ενός (ή παραπάνω) ανθρώπου της αγοράς, οι φοιτητές θα φτιάχνουν από την αρχή ένα συγκεκριμένο επιχειρηματικό project. Ξεκινώντας από την ιδέα, κάνοντας έρευνες αγοράς, συναντώντας λογιστές και δικηγόρους, κοστολογώντας το σχέδιο και προβλέποντας την εξέλιξη του θα μαθαίνουν πρακτικά κάτι που θα τους είναι απαραίτητο στην υπόλοιπη επαγγελματική τους ζωή.\nΤο project δεν θα ολοκληρώνεται με την αποφοίτηση αλλά, θα συνεχίζεται και μετά για ένα χρονικό διάστημα ενός ή δύο ετών στα οποία το πανεπιστήμιο θα παραμένει αρωγός των αποφοίτων του και, πολύ σημαντικό, μέτοχος της εταιρείας τους για ένα ακόμη πιο μεγάλο διάστημα. Θα μπορεί έτσι, αναδιανέμοντας στην ουσία τα κέρδη των επιτυχημένων projects να μειώνει το κόστος αποτυχίας αυτών που δεν περπάτησαν. Είναι κοινά παραδεκτό στην αγορά πως ένας νέος επιχειρηματίας μπορεί να είναι σοβαρό και έμπιστο στέλεχος αν έχει ξεπεράσει δυο επιχειρηματικές αποτυχίες.\nΤο σημαντικότερο στοιχείο αυτής της διαδικασίας θα είναι η αποδαιμονοποίηση του επιχειρείν, κάτι που ούτως ή άλλως συμβαίνει στους ανθρώπους αλλά, συνήθως, μετά τα 30 οπότε και έχουν χάσει αρκετό ενεργό χρόνο και δυνατότητες αποτυχημένων προσπαθειών.\nΣε ένα δεύτερο χρόνο θα μπορούσε να ενταχθεί και το πολύ χρήσιμο εργαλείο του venture capital σε αυτή τη διαδικασία. Επίσης, πιο προχωρημένα, θα μπορούσε να στηθεί μια παράλληλη αγορά όπου απλοί ιδιώτες, χωρίς παραπάνω διατυπώσεις να μπορούν να «επενδύουν» στα projects των φοιτητών με κάποιους όρους, και έτσι να ενισχύεται παραπάνω η αντίληψη σύνδεσης του πανεπιστημίου με την πραγματική κοινωνία. Έτσι το Πανεπιστήμιο θα μπορούσε να εισέλθει στον κόσμο των incubators. Παράλληλα θα ήταν ένας τρόπος ώστε να μπορούν οι ίδιοι οι γονείς (που σε μια κοινωνία όπως οι δική μας είναι αρωγοί, ούτως ή άλλως) να ενισχύουν με κεφάλαιο τις προσπάθειες των παιδιών τους αλλά, έχοντας ορισμένη εξ’ αρχής μια πιο καθαρή οικονομική σχέση με το εγχείρημά τους.\nΗ πρόταση αυτή στην αρχή δεν απαιτεί το τρομακτικό για την πανεπιστημιακή κοινότητα «ιδιωτικό» χρήμα. Μπορεί να ενταχθεί σε αναπτυξιακά προγράμματα και σε ευρωπαϊκή χρηματοδότηση μέσω διαφόρων εργαλείων αρκεί τα πανεπιστήμια και τα υπουργεία Παιδείας και Ανάπτυξης να βρουν τον θεσμικό τρόπο να το κάνουν.\nΤα πανεπιστήμια θα δεσμεύονται σε κάποιες παραμέτρους του προγράμματος και, αν τα ίδια το επιθυμούν και μόνο τότε, θα μπορούν να έρχονται σε επαφή με άλλες πηγές ιδιωτικής χρηματοδότησης.\nΤα κρατικά πανεπιστήμια, δυστυχώς, λόγω του χαρακτήρα τους αυτού, παραμένουν εστίες συντήρησης και όχι προόδου. Με πολύ μικρές αλλαγές και με πολύ μικρές «παραχωρήσεις» που μόνο τους ίδιους τους φοιτητές θα ωφελήσουν, μπορούν να ξαναμπούν στο παιχνίδι της αναγέννησης της ελληνικής κοινωνίας και οικονομίας, όταν πια το σοκ της χρεωκοπίας έχει περάσει.\nΑναρτήθηκε από G700 στις 1:55 PM\nΕτικέτες G700 Δύναμη Αλλαγής - Δύναμη Ανανέωσης, Εκπαίδευση\nMesout Tavaz February 25, 2011 at 1:34 AM\nΤα πανεπιστήμια είναι ιερές αγελάδες της μεταπολίτευσης.\nΌμως χρειάζονται συγχώνευση, αναδιοργάνωση, αυτονόμηση και διεθνοποίηση.\nΗ Αγγλία τα έχει πάει πολύ καλά στην επιχειρηματοποίηση της εκπαίδευσης, σηκώνει και το κλίμα βέβαια.\nΕφόσον η Ελλάδα βάλει στόχο κι εφαρμόσει την πλήρη εναρμόνιση της με τα ευρωπαϊκά πρότυπα λειτουργίας, οργάνωσης, ποιότητας, διδασκαλίας, έχει μέλλον καλό, και για επιχειρηματική δράση και για εξαγωγή κουλτούρας.\nparmenides February 25, 2011 at 10:42 AM\nΤα Ελληνικά πανεπιστήμια θυμίζουν σε πολλά τα Ελληνικά νοσοκομεία.Γεμίσαμε "άχρηστα" και ευροβόρα πελατειακά συγκροτήματα που τα διευθύνουν Πελεγρίνηδες.\nΤο κράτος πρέπει να φύγει και απο τα νοσοκομεία και απο τα πανεπιστήμια.\nΟ ΓΑΠ πρέπει να ξαναβρεί τον παλιό αντικρατικιστικό εαυτό που αποτελεί και τη βάση της προσωπικής του ιδεολογίας.\nΟι επόμενοι μήνες, μέχρι και τον Ιούλιο, θα είναι καθοριστικοί για να αποδείξει αν μπορεί να ηγηθεί μιας αντικρατικιστικής επανάστασης.\nΣοβαρές κοινωνικές αντιστάσεις δεν υπάρχουν παρά του ότι οι συμβαλάτορές του τον τρομάζουν με αναμενόμενη δήθεν κοινωνική εξέγερση αν προχωρήσει στην εφαρμαμογή των όσων πιστεύει.\nparmenides February 25, 2011 at 10:47 AM\nΕκτός και εάν ενοούν κοινωνική εξέγερση τη μάζωξη της Τετάρτης και τους περιπάτους στους δρόμους της Αθήνας των κρατικοδίαιτων πατρικίων.\nparmenides February 25, 2011 at 11:17 AM\nΓΑΠ,κερδίζεις στα μεγάλα και χάνεις στα μικρά.\nΟ,τι όμως κέρδισες μέχρι τώρα στα μεγάλα θα εξανεμιστεί αν δεν κερδίσεις ΚΑΙ στα μικρά.\nΕχεις 6 μήνες περιθώρειο.Εστω και με τον ενάμισυ υπουργό που μάχεται μαζί σου οι οιονοί λένε ότι θα τα καταφέρεις.Το δεύτερο ημίχρονο που αρχίζει απο τώρα ΘΑ ΔΕΊΞΕΙ αν θα μείνουμε στη πρώτη εθνική κατηγορία ή θα υποβιβαστούμε.\nparmenides February 25, 2011 at 11:35 AM\nΓΑΠ,δεν χρειάζεσαι τράπεζα(ΑΤΕ) που να παραγει παγωτά και μυζήθρα(ΔΩΔΩΝΗ),ζάχαρη,ζωοτροφές και αλλα εδέσματα κτηνών και ανθρώπων.\nΗ θα κάνει μόνο τραπεζικές,με ιδιωτικοοικονομικά κριτήρια, εργασίες, η κυρία ΑΤΕ, ή ας πάει στον "εξαποδώ".\nΓΑΠ,Δεν χρειάζεσαι ΠΑΕ που να λειτουργούν σαν ΔΕΚΟ με τις κρατικές επιδοτήσεις και τα συμπαρομαρτούντα, και να σε φτύνουν και από πάνω κάθε Κυριακή στα γήπεδα που γίνανε με ένα μεγάλο ποσό απο τα 350 δισ, που χρωστάμε.\nΑυτά είναι δύο απο τα "μικρά" παραδείγματα στα οποία κάθε ΜΕΓΑΛΟ που έκανες μέχρι τώρα θα βουλιάξει αν δεν τα εντάξεις στους δώδεκα μικρούς "Ηράκλειους άθλους" που σε περιμένουν στους 6 επόμενους μήνες.\nJim Slip February 25, 2011 at 6:57 PM\nΝαι, ναι, μεταρρυθμίσεις, κλπ κλπ. 'Ολοι λίγο-πολύ συμφωνούμε σ' αυτά.\nΑλλά η ουσία παραμένει οτι αυτή τη στιγμή σε πολιτικό επίπεδο η ευρωζώνη επιλέγει να φτωχύνει την περιφέρεια μέσω της αυστηρής δημοσιονομικής πολιτικής.\nΗ συζήτηση περι κρατικών ελλειμμάτων και πλεονασμάτων είναι στην κυριολεξία μια μπούρδα σε ένα fiat σύστημα σε κράτη που ελέγχουν το νόμισμα τους. Σε οικονομιες που λειτουργούν κάτω από full capacity, και που υπάρχουν ανεκμετάλλευτες πλουτοπαραγωγικές πηγές, πάντα μπορείς να ρίξεις χρήμα ωστέ να τις εκμεταλλευτείς και να τις οργανώσεις, χωρίς να υπάρξει πληθωρισμός. Αυτό δε σημαίνει οτι δεν πρέπει να είσαι προσεκτικός στο πως θα τις οργανώσεις. Αλλά η δυνατότητα υπάρχει.\nΤα κρατικά πλεονάσματα δεν είναι τίποτα το ιδιαίτερο. Είναι αστείο να λες οτι το κράτος χρειάζεται να "αποταμιεύσει" (πλεόνασμα) στο ίδιο του το νόμισμα. Είναι απλά ένα μέσο ελέγχου του πληθωρισμού, χρήσιμο σε οικονομίες με πλεονασματικά ισοζύγια συναλλαγών, άχρηστο σε οικονομίες με ελλειμματικά ισοζύγια συναλλαγών, εκτός κι αν θέλουμε να τις τιμωρήσουμε επειδή δεν είναι "ανταγωνιστικές" (γκουχ γκουχ).\nΑλλά έλεος, υπάρχει ποτέ περίπτωση η Ελλάδα να ανταγωνιστεί σε παραγωγή τη Γερμανία; Σε τι; Από που κι ως που;\nΑλλά ναι, "κάντε εσωτερική υποτίμηση για να φτωχύνετε και να πουλάτε προϊόντα σε χαμηλότερες τιμές, ή έστω να μην έχετε λεφτά να αγοράζετε εισαγόμενα".\nΠέρα απ' την ανοησία του όλου εγχειρήματος, αν θέλουνε να επιβάλλουν μια τέτοια προσαρμογή, ΟΚ, δεκτό, αλλά για ποιό λόγο η Ελλάδα να μη γυρίσει στο εθνικό της νόμισμα, ωστέ να μην έχουμε ανεργία 15% (προς το παρόν), και να οργανώσουμε εγχωρια παραγωγή πιο αποτελεσματικά; Ξέροντας το ελληνικό κράτος, πάλι σκατά θα τα κάνουν, αλλά θα είναι καλύτερα απο τώρα. Αλλιώς, υπάρχουν και άλλες λύσεις. Αν η ευρωζώνη θέλει πραγματικά πιο ισορροπημένα ισοζύγια (και δε θέλει απλά πχ η Γερμανία να διατηρήσει τα πλεονεκτήματα της), τότε μπορεί απευθείας να επενδύσει στην Ελλάδα σε συγκεκριμένους τομείς, παρακάμπτωντας το διεφθαρμένο και αναποτελεσματικό κράτος. Θα βγεί κανείς και θα φωνάξει για "έλλειψη εθνικής κυριαρχίας" όταν θα υπάρξουν δουλειές κλπ; Δε νομίζω.\nΑλλά όχι.Αυτή τη στιγμή σε παγκόσμιο επίπεδο οι χώρες βάζουν τρικλοποδιές στους εαυτούς τους. Η Κίνα ανεβάζει τα επιτόκια της για να ελέγξει τον πληθωρισμό (λες και μπορεί να τον αποφύγει, έλεος), η ευρωζώνη επιβάλλει αυστηρή δημοσιονομική πολιτική γενικώς κι αορίστως, και το αμερικάνικο κογκρέσο κοιτάζει να μειώσει το έλλειμμα. Επομένως σύντομα θα δούμε παγκοσμίως μείωση της συνολικής ζήτησης, και ύφεση.\nΕίπαμε, πολιτικές επιλογές.\nSGT February 25, 2011 at 10:06 PM\nοταν παράγεις κάτι με υπερβολικό κόστος είσαι μη ανταγωνιστικός ασχέτως αν το κόστος σου είναι σε δραχμές, ευρώ ή φυστίκια.\nΠρέπει να δούμε λοιπόν τι παράγουμε: ελιές, πορτοκάλια, φιλοσοφία, σουβλάκια, φραπέ κτλ\nΔεν αλλάζει τίποτα λοιπόν το νόμισμα. Αντίθετα η δραχμή θα μας βάλει σε σπιραλ πληθωρισμού και αύξησης κόστους αφού οι Α ύλες μας είναι 99% εισαγόμενες\nVentriloquist February 25, 2011 at 11:14 PM\nΝαι, γι'αυτό όταν είχαμε τη δραχμή στο παρελθόν στήσαμε μία φοβερή παραγωγική και ανταγωνιστική χώρα που αξιοποιούσε τις πλουτοπαραγωγικές πηγές της και είχε πληθωρισμό μηδέν. Και ήμασταν και πρώτοι στην απορόφηση ΚΠΣ σε όλη την ΕΕ - τόσο ατσίδες ήμασταν στην αξιοποίηση χρήματος. Γι' αυτό η Ελλάδα ήταν υπόδειγμα, μέχρι που μας κορόιδεψαν οι Γερμανοι και μας βάλαν στο ευρώ και μας εκμεταλλεύτηκαν. Εκεί χωλαίνουμε τελικά. Δε μας δίνεται η δυνατότητα να ασκήσουμε νομισματική πολιτική, τώρα που καταλάβαμε πως δουλεύουν τα σωστά fiat συστήματα.\nΚαι τώρα που το καταλαβαίνουμε, θα μπορούσαμε να τα κάνουμε όλα αυτά χωρίς πληθωρισμό και με μηδέν ανεργία, αν είχαμε λεφτά να δημιουργήσουμε παραγωγικές θέσεις εργασίας, όπως κάναμε και στο παρελθόν. Και όλα αυτά χωρίς υποτίμηση της δραχμής. Που και να είχαμε υποτίμηση, δεν έγινε και τίποτα, αφού είμαστε αυτάρκεις.\nΤελικά αυτό που μας λείπει είναι λεφτά. Όσοι δε το βλέπουν, δεν καταλαβαίνουν. Όσοι δε μας δίνουν, θέλουν να μας κρατήσουν φτωχούς ή για να μας έχουν υποχείρια ή γιατί είναι βλάκες και αυτοχειριάζονται. Αλλά εμείς θα βγούμε από το ευρώ και με τον παρά μας, ιδίως αν είναι φρεσκοκομμένες αχνιστές Δραχμές, θα σώσουμε και τη Γερμανική οικονομία με τη φοβερή ζήτηση που θα δημιουργήσουμε. Και οι Γερμανοί όμως ζήτουλες για δραχμές θα καταντήσουν.\nΤο πεπρωμένο φυγείν αδύνατον. Η Ελλάδα θα μεγαλουργήσει και πάλι, μετά από ένα σύντομο διάλειμμα 10 χρόνων.\nparmenides February 26, 2011 at 7:44 PM\nΗ ΑΝΝΑ σχολιάζει στην ΗΜΕΡΗΣΙΑ\n"Σχολιάζοντας τη στάση της Νέας Δημοκρατίας, είπε: "Αν ο στόχος της ήταν να μοιάζει με συνιστώσα του ΣΥΡΙΖΑ, τότε ασφαλώς δικαιώνεται. Αν μιλάμε όμως με όρους εθνικής ευθύνης , τότε θα πρέπει να απαντήσουν καθαρά και χωρίς περιστροφές: Θα άντεχε ο ελληνικός λαός την πτώχευση; Διότι περί αυτού επρόκειτο και όσοι κάνουν πως δεν το καταλαβαίνουν εκτίθενται ως κακοί ηθοποιοί".\nΟ όχλος όμως Αννα προτιμά τη διάσωση του Βαραβά και όχι του Ιησού.Ευτυχώς ακόμα δεν γίναμε "όχλος".Διαφορετικά θα αλαλάζαμε μαζί με τον ημέτερο Χάρι Πότερ: πτώχευση!πτώχευση!\nparmenides February 26, 2011 at 7:48 PM\nΣΟΙΜΠΛΕ: "Η ΕΠΙΣΤΡΟΦΗ ΣΤΗ ΔΡΑΧΜΗ ΘΑ ΗΤΑΝ ΜΕΓΑΛΟ ΛΑΘΟΣ"\nΚατά της εξόδου χωρών από την Ευρωζώνη, ακόμη και προσωρινά, τίθεται ο Γερμανός υπουργός Οικονομικών Βόλφγκανγκ Σόιμπλε, εξηγώντας πως κάτι τέτοιο θα ήταν η αρχή του τέλους για το ευρώ...\nΕιδικά για την Ελλάδα, «η επιστροφή στη δραχμή μπορεί να μην είναι ταμπού αλλά θα ήταν «καταστροφική για τη Γερμανία και την ΕΕ καθώς θα εκτίνασσε στα ύψη την ισοτιμία του ευρώ με τα άλλα νομίσματα» λέει χαρακτηριστικά.\nΠιθανή έξοδος της Ελλάδας από την Ευρωζώνη, συνέχισε, θα σήμαινε ισχυρή ανατίμηση του ευρώ που θα είχε ως συνέπεια καταβαράθρωση των γερμανικών εξαγωγών και «ντόμινο» επιπτώσεων στις ευρωπαϊκές οικονομίες. «Δεν μπορώ να αναλάβω τέτοια ευθύνη», ανέφερε ο Β.Σόιμπλε.\nΤο ίδιο ισχύει και για τους υπόλοιπους «αδύναμους κρίκους» του ευρώ.\nVentriloquist February 26, 2011 at 9:22 PM\nO Σόιμπλε δεν απευθύνεται σε εμάς. Ο καθένας με, στο και για το ακροατήριό του.\nJim Slip February 27, 2011 at 1:28 AM\nΔεν πρόκειται περί νομισματικής πολιτικής.\nΠρόκειται περί δημοσιονομικής πολιτικής.\nΑν οι Γερμανοί δε θέλουν τη ζήτηση μας, δικαίωμα τους. Αλλά τουλάχιστον θα μπορούμε να οργανώσουμε την οικονομία μας (σε αντίθεση με σήμερα) αγοράζοντας και οργανώνοντας πλουτοπαραγωγικές πηγές, συμπεριλαμβανομένων και πρώτων υλών σε ελληνικό έδαφος.\nΑν το ελληνικό κράτος δεν έχει μαθει απ' τα παθήματα του παρελθόντος, και εξακολουθεί να είναι ανίκανο να οργανώσει αποτελεσματικά την οικονομία του, είμαστε αναγκασμένοι να το δεχτούμε, και είμαστε άτυχοι που ζούμε σε ένα τέτοιο κράτος.\nΑν ο ελληνικός ιδιωτικός τομέας είναι ικανότερος να οργανωσει τέτοιου είδους δραστηριότητες, μπορούμε να του αναθέσουμε το συγκεκριμένο έργο, πάλι δίνοντας του εισόδημα, ωστέ και να μπορεί στη συνέχεια να αποπληρώσει τους φόρους του προς το κράτος.\nVentriloquist February 27, 2011 at 2:58 AM\nΚαι δεν τους δίνουμε δυό κονσέρβες για να φάνε να καρδαμώσουν λίγο; Άλλωστε αυτό θα αξίζει το "εισόδημα" που θα τους δίναμε σε δραχμές. Και μη ξεχνάμε ότι κατά την Período Especial πέφτει πείνα. Αλλά δε βαριέσαι. Όλοι οι Έλληνες σαπιοκοιλιάδες γίναμε. Καιρός για λίγη δίαιτα. 1500 θερμίδες την ημέρα και πολλές μας είναι. Εμπρός στο δρόμο που χάραξε η Κούβα.\nΚαι τους βλέπεις τους Έλληνες. Έτοιμοι για δράση. Με γνώσεις, σχέδιο, διάθεση και ιδέες. Τόσα χρόνια δεν επενδύαμε στην ανάπτυξη πανεπιστημιακής αριστείας, επαγγελματικής κατάρτισης, οργανωτικών ικανοτήτων, εργασιακού ήθους; Ε, τώρα ήρθε η ώρα να γευτούμε τους καρπούς της επένδυσής μας. Γι'αυτό, από τη στιγμή που θα γυρίσουμε στη δραχμή μέχρι να οργανώσουμε τις πλουτοπαραγωγικές μας πηγές και να τις εκμεταλλευτούμε, το πολύ πολύ να περάσουν 2-3 εβδομάδες. Ίσα-ίσα για να χάσουμε τα έξτρα κιλά από τα Χριστούγεννα και να είμαστε έτοιμοι για να την πέσουμε δυναμικά στο αρνί το Πάσχα.\nSGT February 27, 2011 at 12:16 PM\nΠρόσφατα, ο Πεταλωτής δήλωσε, για τις αποδοκιμασίες στον ΓΑΠ στο Humbolt ότι ειναι "συμπεριφορές που πληγώνουν την Ελλάδα".\nΗ Μιλένα Αποστολάκη- συνταξιούχος της ΟΑ στα 40κάτι- έχει διαμάχες με τον πρώην σύζυγό της διότι ως κατινίτσα προκαλεί προβλήματα στην επικοινωνία του με το παιδί τους.\nΠρόβλημά τους θα πείτε, σωστά.\nΔείτε τώρα πως το πρόβλημά "τους" γίνεται ΜΑΣ.\nΟ πρώην ζήτησε την άρση της ασυλίας της γιά να αναλάβουν το θέμα τα δικαστήρια.\nΗ Βουλή ΜΑΣ καταψήφισε το αίτημα (Συντεχνία ? Μπαααα...)\nΟ πρώην κατέφυγε στα Ευρωπαικά Δικαστήρια - και καλά έκανε- που καταδίκασαν τη Βουλή σε αποζημίωσή του (12+7=19 χιλ. ευρώ) διότι προφανώς η Βουλή ΔΕΝ ΕΙΧΕ ΛΟΓΟ ΝΑ ΜΗΝ ΑΡΕΙ ΤΗΝ ΑΣΥΛΙΑ\n(Πετσάλνικε που είσαι ?)\nΛογικό δεν είναι να απαιτεί ο πολίτης το 19χίλιαρο να καταλογιστεί στην εν λόγω κυρία ?\nΓιατί πρέπει εμείς να πληρώσουμε τα προσωπικά της ?\nΚατι λέγαμε γιά ήθος ΓΑΠ- αν το παράδειγμα δεν το δώσετε εσείς θα πολλαπλασιαστιύν τα κρούσματα βιαιοπραγίας κατά βουλευτών/υπουργών\nΚάτι λέγαμε γιά ήθος Πετσάλνικε-\nΓιά τα λουλούδια που καταψήφισαν το αίτημα άρσης τι ποινή θα επιβάλλεις ?\nΘα μετακυλίσεις το "κερατιάτικο" στην Μιλένα Αποστολάκη ή θα το πληρώσω εγώ ο περήφανος Ελληνας φορολογούμενος ?\nNormad February 27, 2011 at 6:46 PM\n"Θα μετακυλίσεις το "κερατιάτικο" στην Μιλένα Αποστολάκη ή θα το πληρώσω εγώ ο περήφανος Ελληνας φορολογούμενος ?"\nΤόσο γελοίο ποσό επιδικάστηκε για γκοτζάμ Σιντροενίδη;Δεν νοιώθεις ότι θίγεται η τιμή σου,ως "περήφανου Ελληνα φορολογούμενου", με τέτοιες πλακατζίδικες δικαστικές αποφάσεις;\nΕδώ πρόκειται για εθνική τραγωδία SER.\nΚαι αν το παιδί δεν ήταν δικό του; Τον ρώτησες το Φώσκολο ή θα μας παρασύρεις όλους σε ολονύκτια κλάματα με ελλειπή στοιχεία.Για ξαναρώτα τη "Συγγρού" για επι πλέον διευκρινήσεις.\nSGT February 27, 2011 at 9:58 PM\nΝαι, έχω αντίρρηση να πληρώσω έστω κι ένα ευρώ κερατιάτικο γιά προσωπικά θέματα του ΟΠΟΙΟΥΔΗΠΟΤΕ\nΚαι αφού είσαι τόσο γαλαντόμος εσύ περιμένω να πας στον Πετσάλνικο και να δηλώσεις ότι αναλαμβάνεις να πληρώσεις ΕΣΥ 19 χιλιάρικα\nΑλλωστε όπως λες, γιά σένα είναι "γελοιο ποσό"